text:
¢ M Lalmanzuala
Kan sorkar thar chuan dikna leh felna chu an thupui/thuvawn pawimawh ber nia ngaih theihin Zawlnei Amosa thusawi, thupuia kan hman khi office tin tih theih bangah an tar a. A lian ber atanga a te ber thlenga zawm tura an tih ni awm tak a ni. Amaherawhchu, tun kum khat leh a chanve vel chhunga an thil tih en chuan dik a lawi leh fel a lawi a awm mang lo a; a langsar zual deuhte i han en teh ang.
AIKAL LAK: Aikal lâk hi dan kalh leh dan pawna thil tih a nih avangin engti kawng maha ngaihhnathiam chi a ni lo. Mimal thila harsatna chi hrang hrang, dam loh thil thlenga an tawh theih tur ngaihtuah lawkin, sorkar chuan a hnathawkte tan hamthatna chi tin reng a pe a. Fa chuam duatin a duat emaw tih theih khawpin ‘sick leave’, ‘medical re-imbursement’ te phalrai takin a siamsak a. Heng thilina a huam bak mahni thu-a lo inremsiam leh zel hi chu a dik lo a ni.
Dam lo chu tu pawh kan lainat a, kan theih ang anga tanpui thin kan ni. Dan kalha inlainat erawh chu a thiang lo a ni. Sick leave/medical re-imbursement leh dan dangina a huam bâka sorkar hnathawk tanpui tlâk awm ni-a a hriat chuan dan siam theitu sorkar chuan, heng baka tanpui theih nan a tul a tih ang angin dan dang a siam mai tur a ni. Dan kalha mahni intanpui chuan dan a bawhchhia a, thilsual a ti a; sorkara thuneitu hetiang dan bawhchhiatna lo hriatthiampuia lo pawmpuitu pawhin dan a bawhchhia a, thilsual a ti a ni.
Hetiang khawpa ualau taka dan bawhchhiatna hi ram dangah a awm kan hre lo. Kan sorkar pawhin hei hi thil dik lo a ni tih a hria a, tihthat tumin hma pawh a la a ni. Amaherawhchu, aikal lak tihtawp tuma hma a lakna te chu, kum khat zet a ral hnu-ah pawh eng vak a ang thei lo. |henkhat hemi kawnga an thuzawm chu awm mah se, tam tak thu zawm duh lo an la awm a. Department tam tham tak phei chuan, sorkar thu zawm chu sawi loh, an aikal ‘list’ pawh an pe duh lo a; sorkar mi tirhte’n an office-a an luhchilh chung pawhin an pe duh chuang lo a ni. Hetiang khawpa sorkar hnathawkte’n sorkar an zah loh leh an hlauh loh hi kan la hriat ngai loh a ni.
Aikal lâk hi a tula a dik a nih chuan kan sorkar hian chutiang tih theih nan chuan dan siamtha rawh se. Chutiang tih chu a tul lo a nih chuan, Pathianina dikna leh felna pêlin a hmangaihna a pawtfân ngai lo tih ang khan kan sorkar hian dan hi kengkawh ngam rawh se.
TECHNICAL ENTRANCE EXAM: July/August-a Medical/Engineering College hrang hranga in-admit turte tana April thla-a Entrance Exam neiha, result zan khat thil thu-a tihchhuah tul ti tlattute hi tu pawh ni se, mi pangngai chin chuan pa remhria ni-a kan ngaih a rinawm loh. |um hnih ennawn hnu pawha result dik a la chhuah theih lohna chhan chu kan chief minister berin a sawi chiang tawh a, sawi leh tur awm lo-ah ngai ila. A ennawn huna tanpui tura NGO hrang hrang hotute kan sorkarin a ruai leh a tum thumna atana mithiam ni-a a ngaih pali a ruai leh erawh hi chu bihchian tûl a ni.
Khawtlang/mipui thleng pha china a hmalâkna-ah, entirnan, ‘mid-day meal’, ‘ni za inhlawh’, sikul luh/chawlh hun, electoral roll siam chungchangah te sorkarin NGO hruaitute a berawn a nih chuan thil tangkai tak a niin, tihawm tak pawh a ni ang. 10+2 level Science subject exam result endikpui tura NGO hotu te, science student an nih leh nih loh pawh finfiah chuang lem lova NGO hotu an nih vang hrim hrim emaw, mi ngaihsan hlawh ni-a kan ngaih vang mai emawa kan ruai a nih erawh chuan, dikna aiin lanmawi kan duh zâwk tihna a ni ang.
Hetiang hian ngaihdan han sawi nghal ta ila- (i) Technical Entrance Exam buatsaiha chingfel tur hian Higher & Technical Education Department-a thawkte thiamna leh experience enin tling tâwka ngaih an ni a. Chu hna, harsa vak lo-a ngaih chu an ti thei lo a nih chuan bân mai tur an ni ang. Kan CM-in a sawi anga sorkar hmasa laka rinawm, tun sorkar tihmualpho tum an nih tak tak chuan nasa lehzuala hrem ngei tur an ni ang. (ii) Hetiang thila kan sorkarin ‘technical knowledge’ nei hran lo, NGO hotute a ruai a nih chuan a hnathawkte a ring zo tawh lo a, anmahni ngei pawh an inring zo lo a, pâwn lam mi, vantlang ngaihsan ni awma ngaihte thuam mawi ngai ni-a inhria an ni tihna a ni a, chu chu sorkar kalphung pangngai a ni tawh lo. Hetiang mite hi sorkar hnathawk an nih loh chuan “accountability” nei lo an ni a, an thil tih dik emaw dik loh emaw-ah tu hnen maha mawhphurhna nei lo an nih avangin, hetiang thil pawimawh tak ni-a an ngaiha hetianga sorkarin thil an kalpui leh si hian awmzia a nei lo a ni. Sorkar hnathawk, ‘accountability’ nei, science subject-a doctorate degree neite pawh an awm nual laia midang daih han rawih hian sorkar hnathawk hrim hrim rintâwk lohna kâwk thei a nihna-ah pawh hian sorkar thil tih hi fuh ber lo-a ngaih theih a ni. (iii) NGO hotute leh a tu a te pawh hian kan inrawlhna awm leh awm lo hi thliarhrang thiam ila, lansarhna leh ngaih pawimawh hlawhna a nih phawt chuan, ‘aw’ ti zel thin lo ila, kan kalphungin a hrisel phah zawk ang.
FLAGSHIP PROGRAMME NLUP: Kan sorkarin ngaih pawimawh bera an neih ni-a an sawi, mi tam takin an tlin chhan ber ni-a an ngaih, NLUP ber pawh hi campaign laia an sawirik tan atang khan a insaikalh nuk mai.
'NLUP a hlawhchham titute chuan an hrechiang lo a ni... Hlawhtlingte hi eng emaw ti kawng kawnga NLUP tanpuina dawng an ni deuh fur thin… Sorkar a zan kal vangin NLUP hlawhchham… Kan hlawhchham chhan kan hre tawh a, kan mithiamte’n hlawhtlinna ngei tur scheme an buatsaih diam tawh a; kan tlin phawt chuan kan sorkar tan ni atangin NLUP kan tan nghal ang… Nuai khat kan pe ang… Special package-in kan pe ang… Budget-ah ‘provision’ a awm lo… Kan manifesto leh ‘NLUP Changtlung Zawk’ tihah khan han enchiang chiah ula, cheng nuai khat kan pe ang tih a awm lo reng reng ang… Hmanhmawhna chi a ni lo, fimkhur taka kalpui chi a ni... A ngaihtuah tur Committee lian kan din dawn... Land record siamfel phawt a ngai… Kan scheme siam chu an mithiamte’n uluk taka an en hnu-ah tha an tiin, hlawhtling ngei turah an ngai a, chuvangin central sorkar leh Planning Commission pawhin min pawmsak tawh a ni… Central sorkarin kan mamawh aia tam pawisa min pe, hman sual palh kan hlau a, kan dawng vek duh lo zawk a ni… Mipui lam inpeih hunah kalpui a ni ang, tunah rih chuan a dawng turte rilru leh an dawnthleng a la sawih em avangin a la kalpui theih loh a ni… Central sorkar pawhin khawtlang leh ram economic dinhmun tidanglam dawrh thei a ni tih an hmuh avangin ram puma hman ve an duh a (central sorkar-in hetiang thutlûkna a siam hre ve pha kan awm em le?), hetiang a nih tak avang hian tha zawk tura an ngaih angin an her danglam a, chuvangin kan duh dan ang leh tum angin kan kalpui thei ta lo a ni… NLUP a hlawhchham chuan Lal Isua hming kan tichhia a ni ang...'
Kum khat leh a chanve hnu-ah pawh hlin/man ber tur hriatthiam a la har khawp mai. Heng zawng zawng hi, KAN LIST KAN LA CHINGFEL THEI LO A NI tihin a khaikhawm theih mai ang em? Politics chu dawt sawi thiamte dinchhuahna a ni thin a. Chu pawh chu a tâwk tawh lo a, dawt sawi sawimâm thiam a ngai tawh kan tih hi a dik zual zel dawn em ni ang?
(Kan sorkar hian NLUP tihhlawhtlin a duh tak tak a nih chuan, sapthei, lakhuihthei, sawhthing, serthlum, theiherawt, sunhlu, tung, hmunphiah, thelret…ching tur leh a chinna hmun tur thlang fel se, a enga pawh hi Company liante buaipui thama tam tâwk tharchhuah ni se, chutiang company-te nen chuan a hralhna tur ‘rate’ fel taka siam ni se, kan kuthnathawktute tan eizawnna tha leh nghet neih theihna vek an ni. A taka thawk tur kan thlana tanpuina an mamawh kan pêk phawt chuan zirtirna hran pêk an ngai lo. Hetiang thil hi a changkang zawnga committee room/hall-a thingpui leh a hmeh tui nena khel luih luih chi a ni lo; hun khawhralna leh intlakralna mai a ni.)
NLUP bâka kan sorkar ngaih pawimawh zual dangte pawh han en leh ila:
(i) Corruption a zung nen lam kan phawi ang a, kan phoro ang… Corruption hi ram tinah a awm, tuma’n an tirem thei bik lo… Hetiang thu kan sawi hian kan ngaih pawimawhzia kan lantirna mai a ni… Corruption hi kan tihrem theih a ni lo a, kan tihrem tur pawh a ni lo; dan- ina a tihrem tur a ni…
(ii) Vigilance Commission kan din ang… Anti-Corruption Branch kan tihlen hnu leh CBI duh hun huna koh luh theih an nih takah hi chuan Vigilance Commission din hi a tu lo.
iii) Miretheite kan VIP an ni tawh ang… Thatchhiat avanga retheite chu kan VIP-ah an tel lo ang. (NLUP dawngtu list-ah sorkar duhsak bikte chauh an tel dawn vang a ni thei ang em?)
Hetianga kan sorkar ngai pawimawh thil zuzi deuh zel mai bakah hian thil dik lo leh fel lo sawi belh tur a la awm zel a. Kan fimkhur tawk loh vangin cheng vaibelchhe 70 kan ti lapse. Law and Order thil liau liau-ah a khat tawkin kan NGO-te’n thuneihna an inpe a; kan sorkar chu a thlirtu-ah a tang ringawt thin; a chang phei chuan a faktu-ah a tang thin. Parking fee uchuak takin a tisang a, chawp leh chilh deuh thaw-in a sut leh a. ‘Power’, tui, gas, harsatna a zual zel a. Mipui harsatna sukiang tura mumal taka sorkar thil tih hmuh tur a awm lo. Ni tin mamawh awm loh thut leh harsat zual changin, hetianga harsatna siamtu sumdawngte chungah sorkarin kut a lek ngai lo. Commission kan din rem rum te pawh hian, vote hmuh nana kan hman leh duhsak zawngte nihna leh hamthatna kan pek bak eng nge tangkaina tak an neih? Sawi tur tam tak a la awm.
Union Territory nihna changa mahni-a inrelbawla kan awm ve atang khan Mizoram hian ram leh hnam tana thil pawimawh leh tangkai tithei sorkar kan la nei ngai lo a. Ei leh bara intodelh, power, water supply leh thil pawimawh dangah pawh kan sorkar neih tawhte hian min la ‘fail’ zel a ni. A tawi zawngin sawi ila, politics hi ram leh hnam tana hnathawh nana hmang lova mahni hmasial, hleih neih leh duham nana an hman avangin chutiang lamah chuan an thuneihna leh an thiltihtheihna chu an hmang vek thin a ni ber mai.
Kan politician-te hian nihna an zawnna kawng, in-candidate, campaign leh nihna an chan thlengin, anmahni leh nihna an neih theih nana an tana tangkaina leh pawimawhna neite nen hnam/chi khatah an insiam a. Chutianga an awm hnu chuan midangin, an chhungkhat hnai thian tha ni thinte thlengin, an nunah awmzia an nei tawh lo. Anmahni leh an “chipuite” tan an nung tawp tawh mai a ni. Hetiang an nihna tak hi, nawhchizuar leh ‘goonda’-te’n an chhungte leh thiante kalsana nawhchizuar/goonda hnam/chi-a an insiam a, anmahni leh an tana tangkaina leh pawimawhna nei lote chuan an nunah awmzia an nei tawh lo nen hian khaikhin theih tak a ni ang.
Kan sorkar hruaitute hi, politician, hetiang lama kal deuh vek an nih avangin chutiang lama an thurualpui, sorkar hnathawk thenkhat, contractor leh supplier te nen kan ram tana central sorkarin sum a rawn ruahman thinte chu an insem fai deuh vek zel a. Hetiang thil kalphungah hian a “changtute” chu an inngam tawn a, an inhlau tawn bawk a; inhrem thei an awm lo. An tihphung hria midangte pawhin an ban phak apiangah an ti ve zel a. Chu chuan eng emaw ti kawng kawngin mipuite pawh a fan darh a. Chuvang chuan Mizoram hi CORRUPTION KAIRUAL BER na-ah a lo chang ta a ni. Kan corrupt vek a, corruption hi a taka do duh leh do ngam kan awm lo. Kan Sawrkar ber hian a thuneihna leh a zahawmna hi a hloh tawh a, mi mal hnena mi mal thila duhsakna pe thei a nihna lo-ah chuan ngaih pawimawh leh zah a hlawh tawh lo.
Heng vang hi ni lo se, eng vangin nge— SSA zirtirtu lak, bawlhhlawh lutuk, tihthat leh vek ngai ti-a kan tlangaupui kha thehmeh ang maia a reh leh hmiah theih ang?
MIP pawisa sem bang, Unit hruaitute letter head hmanga hman ral, dik lo leh zahthlâk kan tihte kha a zuzi leh mai si ang? Truck driver rualin challan lak nan supply inspector-in Rs 1000/- a phut pe duh lova, mipui mamawh buhfai an phurh theih loh thu TV leh chanchinbu-a an tlangaupui chu, suspend nghal vata a tul anga action lak nghal nana ‘evidence’ pawimawh tawk a nih laia, suspend ahneka amah chhan zawnga thu te kan la chhuah daih zawk theih ang? Aikal lâk hi a dik lo a, aikal lâkte chu ban veka, tanpui ngaite chu dan hmanga tanpui tuma, chuta tana department tinte chu aikal list pe tura DPAR meuhin thu a peka, an tih duh loh avanga an office meuha luhchilh chung pawha an la pek duh loh cheu theih ang? Ram pum huapa chawimawina sâng hmu pha sorkar hnathawkin kum 69 nih kuma a pension thu ‘magazine’ te hiala puanzar ngam a nih ang? Conduct Rules-in sorkar hnathawkte tan, an ‘family member’-te tiama sumdawn a khap laia, Aizawl khawpuia chutiang mite dawr chu tam tham tak a awm reng theih ang?
Higher Secondary School zirtirtu-in harsa lo taka a chinfel theih thil, Technical Entrance Exam kan phek buaipui te leh tangkaina nei lo, hnam dang nuihzabura min siamtu, CHERAW KANA WORLD RECORD siam te hian inzawmna tak an nei em?
Kan kalphung (system) hi a bawlhhlawh khawp a. Kan Kohhran te, kan tlawmngai pawl te leh chhung tin tih theih deuh thaw hi a fan chhuak tawh a. Mi tha leh dik, thil tha leh dik tih tumte pawhin politics zawmin sorkar-ah nihna hial te pawh han chang ve se, siamtha thei rual an ni lo a. Tuifinriata tui mal far, tuipui (in tlak loha bawlhhlawh)-a a chang ve nghal mai ang hian kalphung tha lova a ‘changtu’ zingah an va tel ve ta mai thin a ni. Kan Kohhran hruaitute hi Pathian duhzawng tih aia sum leh nihna ngainatu deuh vek an ni. Kan tlawmngai pawl hruaitute pawh tlawmngaihna hna thawh aia mahni tanghma um ngai pawimawh zawk deuh vek an ni. Mipuite pawh hetiang kalphung dik lo bawiha intulut deuh vek kan ni.
Eng dang a ni lo e. Kan sawi fo tawh thin angin kan party (unit) system hi a bawlhhlawh em a. He system hmanga in-candidate-a, campaign-a, MLA-a, Minister ni tate hi chu hnungkhirh chunga minister an nih avangin ram leh hnam tana thil tha leh tangkai ti thei dinhmunah an ding lo a; chutiang tih chu an tum ber leh an duh ber pawh a ni lo. Anmahni leh an tlin nana tangkaite nen khan an inpeizawn tawn ta mai thin a ni.
Hetiang kalphung tha lo hi tihdanglam nachang kan hriat hma chuan thil tha beisei theih a ni lo. Kan pawisa dawn te hi a pung zel si a; chutih rual chuan kan eiruk pawisa hi a pung zel rih dawn tihna mai a ni. Chu chuan kan nun hi a tibawlhhlawh tawlh tawlh dawn a ni. Tu leh fate tan tal insiamthat dan i zawng ngam ang u.
Pathian thute hi a tha a, a zahawm a; inkaihhruai nana kan hman tura tih a ni. A sawia sawi a, khawimaw laia tarlan ringawt tur emaw a ni lo. Zawm a, a nuna nunpui tur a ni. Kan zawm duh chuan si loh chuan ‘dikna’ leh ‘felna’ te pawh hi Zawlnei Amosa thlarau zah vang tal pawhin lek lam takah chuan neih lo ila Pathian thu pawhin a zahawm phah zawk dawn lawm ni? tiin inngaitlawm takin ngaihdan ka han nei ve a ni e.
Tuesday, June 1, 2010
"Rorelna Dik Chu Lui Angin Luang Sela, Felna Chu Luipui Kang Ngai Lo Angin Luang Rawh Se" Leh Aikal Lak Etc. Etc.
¢ M Lalmanzuala


c: text/html

text:
¢ PB Lalrammawia
Kumina Anthurium Festival chu Anthurium Festival vawi 5-na a ni a, ni hnih awh a ni. A ni hmasa zawk chu Larsapin a hawng a, a ni hnihna chu tourism minister-in a hawng ve thung a, chutiang khatiang chuan programme hman a ni a, tiin chipchiar taka report ka tum lo.
A ni hnihna- Inrinni chu kan hman ve deuh ni a nih avangin thianzahovin he Anthurium Festival hi chhim ve ila kan ti a, mahse chhuna press conference kan han hman zawh meuh chuan dar khat a lo ri vu tawh a. Hmanhmawh rilru ang reng takin Reiek lam panin kan tlan chhuak ve ta a.
Kan tlai tawh viau na a, keini anga tlai an lo la tam kher mai. Kawnglakah chuan Reiek lam pan lirthei chi hrang hrang kan inzui duah duah a, taxi leh bike an tam deuh ber a, a karlakah car a inrawlh ve zauh zauh.
Dihmunzawl thlen hma kawngpui kam thingbuk hlim hnuaiah a khat mawi tawkin nula leh tlangval an lo chawl a, an lo nui ham ham a, nuam an tih hmel khawp mai. Chawhnu her tawhah Anthurium Festival hman tumin Reiek lam an pan ve bawk a, mahse anthurium festival kha an kal chhan dik tak a nih vak hmel loh khawp mai.
Ka ngaihtuahnaah chuan thil pakhat a lo lut a; kawngpui kama thing dingin hlim nuam tak a siam chu kan thalaiten chawlh hahdam nan an hmang a, hun hlimawm tak an hmang a. Green Mizoram denchhena tuna kawngpui dunga kan thingtiak phunte hi tha takin lo thang lian ta se, tun atanga kum 15 velah chuan kan zinkawngte hi a va han nuam dawn em tih ka ngaihtuah a.
Mahse, tuna thing tiak phunte hi dam khawchhuak zo eng zat tak awm ang maw? Bakah, kan enkawl dan hi a tlaran zawng bawk. Tunhnai mai khan supply minister-in media mite a kawmnaah Mama (Vanglaini) chuan Ailawng bula kawngsira thing tiak phun chu a hung nan thingtuai banpuam tiat tiat an hmang tiin supply minister, forest minister ni bawk hnenah a sawi a. Minister chuan a hung nan mau tal hman ni se tha a tih thu a sawi a. Party worker lam atanga minister tawiawmtu pakhat chuan supply thil nen a inzawm vak loh thu a lo sawi a, mahse MJA president chuan supply minister chu forest lam changtu a nih tho avangin forest thil sawi chu a leng vek tura a ngaih thu a lo sawi ve bawk a, minister ho chuan forest lam kan han sawi leh rih a.
Hetianga ka han sawi kai deuh duah chhan chu, minister hian phai lam hotute a dawrnaah PSO atana an pek Punjab Police pakhat chu thingpui inna tur cheng za pek a tum thu leh, chu police chuan 'Punjab Police ka ni a, ka la thei lo' tia a lo chhan dan te chu supply chungchang a sawi kai hmaa thuhmaa a sawi avangin ka han sawi chhuak ve mai a ni.
Reiek kawngah hian hmun pakhata thing tiak phun chu mihring aia sang hi an lo ding thuau mai a, a kung bul an sam fai hluau mai bawk a, a hmuhnawm hi ka han ti khawp a, a thla ka la nghe nghe a.
Thawkkhat lai khan Falkawn lamah kan va kal a, nikum lama Green Mizoram denchhena kawngsira thing tiak phun kan va en a, thing tiak chu sawi loh, tam tak chu a hungna mau pawh hmuh tur awm tawh lo khawpin hnimin a lo bawh khat luk hlawm a. Kan kal hnu thla khat velah sorkar chuan mahni thing tiak phun theuh enkawl tura a tih vangin sorkar department tam tak chuan a samfai hna leh hung that hna an va thawk ta a. Falkawn Referral Hospital compound-a minister leh officer lianho thingphun chu thirpalin an hung a, mihring chen chen chu an ni ve hlawm tawh a, mahse hnimin a bawh khat luk tho. Tunah hian an lo samfai hman tawh em ang chu maw.
Tichuan, Reiek lam pan chuan kan tlan zel a. Aizawl chawmtu tuilakna lui bulah chuan nula leh tlangval an lo ding nghuk a, keini tan chuan an haw lam nge an kal lam tih hriat a harsa khawp mai; chak takin kan tlanpel a.
Kawngchhovah kan tlan zel a. Hmun pakhatah hian kawngsirah Dawr an lo hawng a, ei theih chi hrang hrang leh grape juice an lo zuar a, chawl khawmuang lovin kan tlan zel a. Tuikhawhthla awmna hmun kan thleng a, chutah chuan kan chawl ve ta a.
Midang pawh an lo zi huai huai mai a. Bungkawn Self Help Group chuan eitheih chi hrang hrang leh grape juice an lo zuar a, aurinna nen an lo ri le lu a.
Thenkhat chu a chhak lawk kawngsira chawlhbukah an lo thu bial laih laih a, thenkhatin kawngsir remchang laiah tanhmun an lo khawh a, thenkhat tuikhawhthla enin an lo hmanhlel a, thlalakna a de zuai zuai reng a. Hmeichhe naupang leh mipa naupangte pawh tuiah an lo inbual a, hmeichhe naupang pakhat chu ruak vekin tuikhawhthla hnuai tui tling bulah a lo tlan teu teu a.
Chu hmun chu a va han 'innocent' tak em! Tuikhawhthla siperin a per phak loh deuhna hmun thenkhatah chuan tlangval thenkhatin dawhkan an rem a, an thil ken an phawrh a, nuam tih hmel takin an inho a. A thlang deuh tiauphovah chuan patling pathum hian sawhchiar an lo thut hual a, an dawm bawk a. Kan sir lawkah chuan vainu hi a lo ding a, Thartea chuan thla a laksak a, tuikhawhthla langin. An chhungkuain Anthurium Festival hmang tura kal an lo ni ve a. A pasal, Bank of Baroda-a cashier hna thawk Pu Roy-a chuan Mizoramah kum hnih vel an awm tawh thu leh nuam a tih thu a sawi a, an chhungkaw thla kan laksak a.
Keini pawh chuan Self Help Group sawhchiar zawrh chu kan lei a, cheng sawm man chu a tam khawp mai. Grape Juice pawh duhtawk lei tur a awm.
Reiek Tourist Resort kan thleng a, haw tur lam nen kan intawk zut tawh a. A tualzawlah Anthurium Girl an kal kual a, zaithiam an zai a,fiamthu thiamin fiamthu an thawh a. Ruah a sur buan buan a, ruahsur a han a, kan haw leh a ni deuh mai.
A hmuna kan awm chhung hian Guwahati atanga festival rawn chhim tura lo kal tlangval rual chuan Mizo typical village an lo tlawh a, pipu-ah an lo uai a, an thla te ka laksak a, festival chu nuam an tih thu an sawi a, nuam an tih hmel ve tho mai.
Kum danga an tih ngaih loh, nghakuai khaia inelna chu khaw pawn sangha dilah a ni a, kan thleng ve hman ta lo, kan tel chak thu kan sawi liam a ni ta mai.
Tun tum Anthurium Festival-ah hian festival hmannaah grape juice zawrh an lo khap a ni awm e, a hnu feah kan hre ve chauh a. Hei vang hi a ni ang, zanah kan hawng a ni a, zan dar 7 velah pawh tuikhawhthla bul chu a lo la rak hle mai a. A thlang lama dawr te pawh an lo la bawr laih laih a, grape juice an zawrh miau avangin.
Thudawn pakhatin a sawi danin Anthurium Festival hnuhnung berah khan grape juice avangin intihbuaina a lo thleng tawh a ni awm a, chu chu tun tuma festival hmannaa grape juice zawrh an lo khap chhan chu a ni awm e. Mahse, a hmunah khan a ruka zuar an awm tho, thudawn pakhat chuan a ti.
Anthurium Festival-ah hian Anthurium pangpar puala programme duan chu Anthurium Girl-te kha an ni deuh mai awm e. Festival neihna hmun kha Anthurium parin an chei a, chu chu a ni leh deuh mai. Nikum khan Anthurium par an zuar a, mahse Buhban chhum a lar zawk tlat! Anthurium puala kutpui kan hmang thei hi a tha a, mi tam tak hlimna thlentu a ni a, a lawmawm e, mahse...
Anthurium Festival hi a ngaiah ngawr ngawr ni lo, hmun hrang hranga kan tourist resort promote nan te pawh hmang thei ila, a tha khawp ang. Tuna Hmuifang Tourist Resort te saw state dang atanga rawn chhimtute hmuhtirna chance tha tak chu Anthurium Festival hi a ni.
A thuhrimin Reiek Tourist Resort hian tun dinhmunah chuan mikhual a dawl zo lo lam deuh chu niin a lang a, programme liantham deuh huaihawtna hmun tura kan vauchher deuh ber a nih tawh avang hian, tun aia a leta zau hian chei that a tul niin a lang.
Festival sawi takah chuan tuna Zawlaidi hmang hian Festival pakhat chu kan mithiamte hian chher chhuah dan ngaihtuah leh thei se a duhawm khawp mai. Kuthnathawh min ngaihsantirtu kan hruaitute hian kuthnathawktute puala programme lian tham an siam ve theihna chance tha tak hi bawhpelh lo teh se. Kan ram hruaitute pawhin Agro-based industry an sawimawi a, mipui pawh hian i bawh hum hum ang u. Anthurium zawng, bawh hum hum tham pawh niin a lang lem si lova.
Anthurium Festival chu
Ni hnih awh tur Anthurium Festival 2010 chu September ni 9 khan Reiek Tourist Resort-ah Mizoram Governor M.M. Lakhera chuan a hawng. State Planning Board vice chairman Lalkhama khualzahawm a ni.
Larsap chuan Mizoramin ram mawi, sik leh sa duhawm tak a neih thu sawiin, "Tun kum kal ta mai chhung pawh khan agriculture, horticulture leh floriculture lamah hmasawnna namen lo kan hmu a, kutthemthiam, tualtahpuan dehchhuah leh kan thlai thar te damdawi pawlh loh an ni te hi khawvel ramdang hmuh phakah pholan thiam a tul a ni," a ti.
State pawn lam mi te nasa leh zuala hip lut turin keimahni remchanna lam chauh thlir lova an tana hun remchang buatsaih thiam a tul. Mizoram thar chhuah Anthurium hi India ram State dang mai bakah ram pawnah hial thawn chhuah a ni thei hi a chhuanawm takzet a ni," Governor chuan a ti bawk.
Khualzahawm Lalkhama chuan India ramah inhungbingna tha tak neia Mizote kan awm chu vanneihthlak a tih thu a sawi a. Sorkar laipui atanga hmasawnna sum thahnem tak lo luanglut thin te chu chhawr tangkai thiam turin Reiek leh Ailawng mipuite pawh tan la turin a fuih a ni.
He festival-ah hian Mizo Cultural Organisation, Art & Culture leh Mizoram Gorkha Youth Association ten hnam lam chi hrang hrang an entir a. MZI Reiek leh zaithiam lar tak tak ten kalkhawmte chu hla leh rimawi chi hrang hrangin an awi a, Heritage Handloom & Handicraft buatsaih Fashion Show hmuhnawm tak thlir tur a awm bawk. Tun tum Anthurium Festival-ah hian kum danga la tih ngai loh nghakuai chiaha sangha inman tam siaka inel a ni a, Rifle leh thal inkahsiak pawh neih a ni bawk.
Festival hawnna inkhawm hi Tourism Department Joint Director Pu Biakthanmawia'n a kaihruai a,Tourism Minister Pu S.Hiato leh sorkar mi pawimawh tak tak te bakah mipui thahnem takin kut hi an chhim a ni.
Anthurium Festival hi vawiinah hman chhunzawm leh a ni ang a, Tourism Minister Pu S. Hiato chu khuallian a ni ang.
September ni 10-ah tourism minister S Hiato-a'n Anthurium Festival hi a khar a, "Hetiang festival hi tun aia tam leh uar zawka tih tum a ni. Khualzinte hmang hian Mizoram chhungah sum tam tham tak a lut a; chuvangin mikhualte duat thiam hi a pawimawh a ni," a ti.
"Tun kum chhung hian rampawn mi 600 chuang leh India hmun dang atangin mi 50,000 chuangin Mizoram hi an tlawh a. Khawvel pum huap pawha mite ngaihsan Mizoramin Anthurium kan thawnchhuak thei leh thalaiten intihhlimna tur hun leh hmun remchang hlimawm tak kan hmang thei hi a lawmawm hle a ni," a ti bawk.
Anthurium Festival hi kum 2006 atang khan neih tan a ni a, he festival-ah Mizoram a cheng hnam hrang hrang nunphungte leh khawsakziate lantir thin a ni. Inrinnia Anthurium Festival hmannaah khan hnam lam leh zai bakah Fashion Show te neih a ni.
Sunday, September 19, 2010
Anthurium Festival kalkawng
¢ PB Lalrammawia

robotstxt: allowed

filter: keep


text:
"MLTP Act hman mek hi a hlawhtling lo. Congress sorkar hun hmasaa kan tih tan dawn pawhin a hlawhtlin ring lo chungin, Kohhran nawrna avangin kalpui a ni. Kohhran leh pawl dangte nen inrawnkhawm a la ngai dawn a, kan ram tana tha turah chuan huaisen takin kan kal ang. Tuna kan kal dan hi chu, Mizoram mi dik tak ni lote eizawnna siamsakna mai a ni a, michhiate'n an tuar a, mithate'n an tuar thlawt lo," tiin chumi tum chuan thuthar lakhawmtute zawhna a chhang a ni.
A office-a thuthar lakhawmtute a kawm tum hian chief minister chuan huaisen taka an kal thu hi a sawi uar hle a, "Ram leh hnam tana tha tur chu huaisen takin kan ti zel ang. Tlak phah a ngai a nih chuan thla khur chawr chawrin kan tla mai tur a ni," ti hialin a sawi.
Mizoramah The Mizoram Liquor Total Prohibition Act, 1995 hmangin 1997 atangin zu khap a ni a, hemi chungchang hi he ramah hian titi a tling kumkhua a ni ber e. Chief minister-in thuthar lakhawmtute hmaa he dan chungchang a sawi atang phei hi chuan a vung zual hle a, media lam pawh a nghawng nasa malh malh hle.
Chief minister-in zu khapna dan chungchang a sawi lai hian minister H Liansailova bakah parliamentary secretary pathum - R Selthuama, Lal Thanzara leh Lalrinmawia te an awm ve a, anni hian eng kiin nge chief minister hian MLTP Act chungchang hi a sawi tih chu an hre chiang ang.
Chief minister-in MLTP Act chungchang a sawi hnu hian mipuite chuan an sawi zui luih luih a, chutiang boruak karah chuan sorkar thar din Law Commission lamin MLTP Act siamthatna tur chungchangah Kohhran leh tlawmngai pawlte a rawn ve leh bawk. Chu mai a ni lo, mi thahnemngaite'n zu khapna dan chungchang sawihona leh debate te an han buatsaih zui a, chu'ngah chuan mi thenkhat chuan MLTP Act chungchanga sorkar thar rilru sukthlek chu chiangah an ngai ta.
Chutianga ngaih loh theih pawh a ni lo; entirnan, pawl pakhatin debate an buatsaih tum chuan minister te meuhin zu khapna dan hlih a tul tia tang turte chu sawi tur an lo rawlruk a, zu khap a nih vangin drugs a hluar tia sawi tur tein an hrilh a nih kha.
Law Commission hian The Mizoram Liquor Total Prohibition Act, 1995 siamthat hi rawtin Kohhran, YMA, MHIP leh MUP te a rawn a, MLTP Act-in Beer huam lo se tiin an rawt a, inhremna pawh thil tihsual len leh tet a zir tea inhrem ni se tiin, he dan bawhchhiat vawi khatnaah chuan jail-a intantir kher lova inhrem dan awm se tiin an rawt a ni.
"Tuna a nih angah hi chuan dan nunrawng tak a ni a, state dangte'n rawn hria se chu 'Draconian Law' an ti hialin a rinawm. Ngaihdamna leh hriatthiamna kan tih ang chi kha a awm lo reng reng," tiin Mizoram Law Commission chairman R Lalrinawma chuan an thil rawt chungchang hi a sawi.
"MLTP Act hian grape wine a huam lo a, grape wine ai chuan beer hian 'alcohol' a pai tlem zawk daih a, chutiang a nih chuan beer hi huamtir loh tur ni awm takah kan ngai," a ti bawk.
Mahse, Law Commission rawtna chu an rawn-a te chuan an pawm hlawm lo. Mizoram Kohhran Hruaitute Committee (MKHC) chuan Law Commission rawtna hi zirin June ni 5-ah khan an ngaihtuah a, MLTP Act siamthat rawtna hi an pawm lo a nih kha. CYMA pawhin June ni 5-ah vek khan an ngaihtuah a, Law Commission rawtna hi an pawm bik lo. June ni 5-ah vek khan MHIP lam pawhin an ngaihtuah a, June ni 10 thleng executive member te'n mahni ngaihdan thawh ni se an ti a, chutianga ngaihdan an thawhkhawm hnuah chuan he rawtna hi an pawm ta lo a ni.
Chutiang chhung chuan MLTP Act chungchang chuan sawi a hlawh hle a, media lamah pawh a lang zing malh malh hle. Sorkar thar chu he dan hi hlip ngei turah mi engemaw zatin an ngai a, mahse, June ni 18-ah khan he dan hi hlih tum a ni lo tiin sorkar hruaitute chuan thu an puang ta.
Chief minister Lal Thanhawla chuan Mizoram mipuite leh Kohhrante rawn lo leh an remtihna lo chuan Mizoram sorkar leh party hian zu khapna dan hi tihdanglam a tum lo tih ka puang, a ti.
Chief minister thusawi hi June ni 18-ah khan, MP CL Ruala'n Aizawl Press club-a press conference a neihnaah home minister R Lalzirliana'n a chhiarchhuak a ni.
April ni 30-ah chief minister-in MLTP Act ennawn an tum nia sawiin, ram tana tha turah chuan huai takin an kal dawn niin a sawi a, chu chu mi tam takin MLTP Act hlih tum thu-ah an ngai a nih kha. Chumi hnuah Law Commission-in Kohhran leh tlawmngai pawlte a'n rawn leh a, MLTP Act-in beer huam lo se tiin an rawt a, mahse, home minister chuan, "Beer zuar leh dawn tih thawm keimahni atanga lo chhuak ni awm takin chanchinbuah te kan lo chhiar a, sawifiah a ngai tiin CM chuan a zin hmain press statement hi a siam ta a ni," home minister chuan a ti ta daih mai!
Home minister chuan, "|ul lovah Fakselna tih angah te kan bei nasa lutuk a, a buaithlak ang reng a. Thil tul zawk dang a tam ka ring a; chuvangin hei hi chu, sorkarin Kohhran kan rawn lo a, engpawhnise, an lo ngaihtuah ve a, an lo ti a nih chuan, an duh loh dan kan hria a. Lo rawn ta ni ila, Kohhran nena in-confront tur kha kan ni nghal mai a, chuvangin sorkar thuneihna a ni a, midang tam tak hi zu rawn zu rawn pawh a ngai hranpa lem lo a, kan ti dawn a nih chuan. Amaherawhchu, kan chief minister, kan party president-in hei hi tuna a thupuan a nih avangin, he lamah hi chuan buai teh chiam a ngai lovah kan ngai a ni," a ti.
Chief minister-in MLTP Act ennawn an tum niin a sawi a, Law Commission lamin siamthat dan tur chungchangah Kohhran leh tlawmngai pawlte an rawn bawk. Mahse, home minister thusawi leh chief minister thupuan nen chuan chu'ng chu a inang ta lo hle.
Congress worker-te pawhin zu khapna chungchangah hian mi rilru sukthlek an thlir uluk hle a, sorkarin zu khapna dan hi hlih a tum nia ngaih theihna tur khawp thil sawi tur a awm nual mai. Chu'ng chu chief minister leh a minister te hian an hai hauh lo. Mahse, titi a tam viau hnuah sorkar hotute chuan he dan hi hlih emaw siamthat emaw an tum lo a, Kohhran an rawn hek lo niin an sawi ta daih si! Chu chu zu khap chungchang ai chuan mipuiin an tuipui zui ta zawk niin a lang.
Chief minister thupuan (statement) leh home minister thu leh hlate hi mi tam takin MLTP Act chungchanga Mizoram sorkar ngaihdan nia an hriat nen chuan a inang lo hle a, chief minister-in April ni 30-a a sawi dan leh Law Commission lam hmalak dan nen a inang lo hle bawk.
MLTP Act chungchanga tunlai titi leh sorkar hruaitute thusawi atang hian "Mizoramah Congress thli a tleh em?" tih chungchang pawh a ngaihtuah theih viau awm e. MLA 32 nei, VC thlan leh MP thlanah tea hnehna an chan vangin Mizoramah Congress thli a tleh tia sawi a ni. Mahse, Congress thli tleh se MLTP Act chungchangah tiang hian thil a kal lo ang tiin a duh tan chuan a sawi theih ang. Congress thli a tleh a nih chuan mipuiin an zui hut hut ang a, an thil tum leh ruahmannate chu mipuiin an thlawp hle ang. Amaherawhchu, "MLTP Act hlin an tum a, mahse, mipui mar an han dek a, a duh lo an tam avangin sorkar chuan a ngam ta lo," tiin a duh tan chuan he thil hi a sawi theih tlat. A awih loh tan a hnial theih viau bawk ang a.


text:
Efasa 2:4-7;4 Tua bang hinapi-in Pasian' hong hehpihna leh eite hong itna lian mahmah ahih manin, 5i mawhna hangin kha thu tawh kisai-in misi ihih laitakin Khrih tawh eite hong nungtasak hi. Pasian' hehpihna hangin hotkhiatna a ngah thei ihi hi. * 6Khrih Jesuh tawh eite i kipawlna hangin vantungah amah tawh i ukkhawm theihna dingin sihna panin Pasian in a hong thokhawmsak hi. 7Khrih Jesuh tung tawnin a hong lah ama hehpihna leh a hong itna bangzah takin lianin lamdang ahi hiam, ci-in a hong tungding hunah a hong lah tawntung theihna dingin hih bangin a hong thokhawmsak ahi hi.
Bible Study -Rev.Khoi Lam Thang-March 11 2012
Efasa 2:4-7;4 Tua bang hinapi-in Pasian' hong hehpihna leh eite hong itna lian mahmah ahih manin, 5i mawhna hangin kha thu tawh kisai-in misi ihih laitakin Khrih tawh eite hong nungtasak hi. Pasian' hehpihna hangin hotkhiatna a ngah thei ihi hi. * 6Khrih Jesuh tawh eite i kipawlna hangin vantungah amah tawh i ukkhawm theihna dingin sihna panin Pasian in a hong thokhawmsak hi. 7Khrih Jesuh tung tawnin a hong lah ama hehpihna leh a hong itna bangzah takin lianin lamdang ahi hiam, ci-in a hong tungding hunah a hong lah tawntung theihna dingin hih bangin a hong thokhawmsak ahi hi.


text:
¢ Lalthansanga Chinjah
Hman lai chuan rap chungah bel-in emaw zu an bilh a, kum thum zet a vei hnu pawhin, a la thlum lo ve an ti a, chu chu RAP chunga THIL an ti a, uluk tak leh puithu takin an hawng thin a ni awm e!
Lal No an nei a, Nopui an nei a, Noleng an nei a, Rap chunga mi kher lo Zupui, Zufang, Buhtun Zu etc., an nei bawk a, chu'ng chuan an Khuangchawi, Sechhun, Chawn leh Kut ni vang thlaah-te hlimna a pe thin a. Zu an hman dan kha hlim nan a ni ber a, zuphawk an kaihchhuah a, an lam nikhua phei chuan nuam an ti em em a, Pu K Zawla (L) phei chuan, hetiang tluka hlimna hi khawvelah a awm bik lo ang, a ti hial reng a ni.
Kum 1920 hnu lamah erawh chuan sorkar hnathawk - Babu leh Rahsi-te an lal ta em em a, tlangval zurui, buaina siam, tlangchil tur an tihte pawh, an thiante nen an chhan ta thin a, mipuiin an zilh dawn pawhin sual rawn-ah an puh a, heta tang hian nun dan tha chu a chhe tan ta a, Mission sapte'n Kristian tan hmelma-ah min puan hnan a....zu hi buaipui a ni ta mup mup mai a....tun thlengin an heti ta a nih hi..!
He THIL, Zu, (civilisation) aia upa zawk hi sorkar pawh hian an do thin tak na a, thosi (sikserh natna pai) ang maiin an la do hneh theih mawlh lo a, khap a ni tak na a, mihur kap ang maiin ven zawh tak tak lah a ni hek lo! Upa na na na chu hneh pawh a har a ni ang!! Genesis Bu-ah Nova zu siam leh a ruih chungchang kan hmu. Babulon, Assuria, Phoenicia, Palestine, Suria leh Aigupta ramah te zu siam a lo ni tawh a, Isua thilmak tih hmasa ber pawh kha tui uain-a chantir a nih kha! (Heta uain tih hi sap tawnga wine tih atanga lak a ni, KJV-ah vawi 231 hman a ni, zu sawi nan Bible hian a hmang vek, ruih theih a ni vek bawk, Mizo tawnga uain kan tih vang hian zu a nihna a bo chuang lo, a chak lo deuh a ni mai.) Persian ho thawnthuah phei chuan, Lal Jemshed-a'n kel vun-in, ip a siamtir a, chutah chuan grape zu a bilh a, pumna damdawi atan a hman thu a lang a, 600 BC laia, Europe rama an bilh ve erawh chu chhinphui nachang an hriat loh avangin a hang a, chumi hnuah Puithiam Dom Perignon-a'n om chhinna (cork) a hmuchhuak a, tha takin an dahtha thei ta a ni. Zu hi han chhui han chhui chuan sakhuana nen a inzawm deuh tlat a, chuvang chuan a ni ang piantharna tak tak nei lo ringtu intite pawhin ringtu tan chuan sacrament peng (zu hi) thlahthlam tak tak theih a ni lo an tih fiamthu reng thin ni!
CHAWLTUININGZU...Chu chu Pi leh pute tawngkam a ni lo'm ni kha? Archaeological-ho chuan kum 8000 liam daih tawhah khan zu hi awm tawhin an chhut. Gaelic-ho chuan zu sawi nan Uisge betha an hmang a, chu chu sap-hovin Whisky an ti a, nunna tui (water of life) tihna asin! Damdawiah an hmang thin tlat alawm! Aigupta-ho chuan zu hmingah Al-kohl an ti a, sap hovin 'alchohol' an tih tak hi niin powder fir tihna a ni. Russian-ho chuan an zu thulkhung hming atan Vodka an ti a, tui thiang (little water) tihna a ni. A hming a mawi leh that vang hian zu an nihna a bo chuang lo.
ZU hi a bo ang em?
Greek-ho chuan zu hi thudik puanchhuahna a ni an lo ti daih tawh a, miin a harhfim laia a sawi duh loh, a thup tlat hi a ruih hnuah a puang fo reng a ni. Misual dawp nan pawh hian hmang zauh zauh thin sela, hriat belh tur a awm nual mai thei asin ! Winston Churchill-a pek khan, 'zuin ka hnen atanga thil tha a lalkchhuah aiin zu atang hian thil tha ka lachhuak tam zawk' zuk ti pek a! A hmang tangkai thiam hle ni tur a ni. Intihhlim nan te hian zu hi a serh zinga a mei ni mai hialin a lang tawh. Thuhriltu ( 10:19)-ah pawh uain hian mi a tihlim thin a ti hial reng a ni. Mi tihlim thintu a nihna pawh a awm ve reng a nia! Sapho pawhin 'ni khat hlim i duh chuan zu in la...' an lo ti reng a ni ! Damdawi tam zawkah hian tun thleng pawhin pawlh a ni reng a ni.
ZU hi buaipui a ni ta viau, intuten an buaipui a, a zuarte'n an buaipui bawk a, a mantute'n an buaipui hle bawk a, roreltuten an buaipui bawk a, Kohhran hian kut kuangkuah chungin a buaipui bawk. Mahse, heti taka chimawm leh tihbaiawm hi ni mah sela, sual tinreng bul erawh hi chu ni berin a lang lo, (a tha ber ka tihna erawh a ni hran nek love!) Zu in miah lo, hlemhle, eiru, thenawmte ram nek ching, hna hmuh nan a midangte tlawn ching, thil man tih to thut hreh miah lo, dawt sawi leh thamna lak hreh miah lo, Kohhran-a inhmang tak tak, pawisa khelh leh eiruk pawisa miah lo, rilru uire an tam si hi! Zu in thinte hian a Zuartute an hmusit a, a zuartuten a In thinte an hmusit let a, khap a nih poh leh a pung tual tual a, a neiten an hawn sen deuh a,a neih lo deuh ten an hawn; dup deuh a ni ber e.
Zu..Milian inkawmna chahbi pawimawh ber, mi chhe zawk te kawmkar hrut tirtu, a thenin damdawi atana an hman, a thenin sual tih nan an hman bawk, a thenin sum tuak nan an hman, a thenin lung in bang zut phahna, a maka mak hrim hrim zu hi...
Vanram kaina chu a ni hauh lo a, mahse, Vanram kai loh phahna pawh a ni bik chuan a lang lo! (Mission sapte pawn an in tho an tia lawm an ti!!). Ram changkangah chuan thingpui ang maiin an ngai a, an rui zauh thin tak na a, an hmang thiam tawh a, an 'problems' a ni ve lutuk lo.Ram hnufual leh thuanawp apiangah sual tinreng bula ngaih a ni thin a. Zu hian buaina leh thil tha lo tinreng a kaihhnawih tih chu history atang hian a lang reng mai. Zu vang hian nawhchizawhna te (KS), hurna te, rukruk te, tualthah te, accident te, buaina te, hlemhletna etc te hi a kaihhnawih ngei mai. Sual tinreng bul an tih pawhin a dikna lai a awm, mahse, sual tinreng chhuahna (seeds) erawh chu a ni bik kher lo. Eden huanah pawh khan zu a awm kan hre lo, (Nova hunah a lang chauh). Mahse, sualna zawng zawng zinga sualna lian ber a chhuak tho tih chu Hindu leh Mosolman te'n hre lo mah se Kristian (inti) te chuan kan hre awm e. Sualna kan tih ang sualna chi reng reng hi chu mihring rilru leh thinlung atanga chhuak a ni a, chuvang tak chuan chutiang sualna tih chingte chunga rorelna chak chu sorkar hian a kenkawh a ngai zawk mai a ni. Tualthah hi sual lian a ni a, a hremna pawh na tak a ni a, sakaw zirtirna nen pawh a inkalh tlat a,chuvangin mi tam takin tual an that ngam lo thin. Zu vanga sualna kawng hrang hrang ti thinte pawh hi a hremna dan khauh tak awm hran leh mai sela, a dik mai lo'm ni ?
Entirnan - miin thinrim vang liau liauva tual a thah chuan tuna a hremna hi a tawk, zu vanga a thah chuan tun aia hremna dan khauh zawk hi awm sela, chutiangin, sual tihna kawng hrang hrangah pawh zu vanga tisual an nih chuan a hremna dan chu khauh lehzual zawk mai sela, heti lutuk hian Zoram hian zu hi a buaipui lo tur, ka ti thin. Dik tak chuan zu in ngai lo leh duh lote'n a thuin zu ngawl an vei a, a duhhoin a practical-in zungawl an vei ni ber hian a lang.
Zu khap burna dan (Total prohibition act ) hian dan zah lohna leh pawisak lohna a thlen tih chu America rama Prohibition period atangin a chiang hle. Chutiangin, kan ramah pawh hian khap bur tih hian a zuartute tan a laktir sauh a, a inte'n in tur neih loh hlauin hma an la bawk a, dan khauh tak awm reng si hi hlauhawm awm tak, mahse, hlau miah lovin thlirliam a ni ta mek zawng a nih hi. Total Prohibition Act hi hi hlih duh lo tam tak an awm, a dik lo lo e. Hlih ni tak ngat se, hun engemaw chen chu sualna chi hrang hrang a punlun hle ngei ang. Chhungkua, khawtlang, Kohhran leh sorkar pawh a buai ngiang ang, mahse, buai zualpui hun kan pelh/thlen meuh hunah chuan hmanlai kan ngai kher lo ang. Hei hi zu a tha tih vang hrim hrim ni lovin, khawvel thang zelin a nawr mek a ni zawk a, tunah ti lo mah ila, tih hun a la thleng tho tho dawn. Tin, Total Prohibition Act hlih a nih vang hian zu hi phalrai tur tihna a ni lo a, dan hnuaiah dan angin a leng zawk mai tur a ni.
Hemi kawngah hian Kohhran pawh hi a inenchian a ngai, a lu len lohna turah a ring a rawlh fo a tul fo em ni? Kohhran hian Kristian tih hi sakhaw pawl pakhat a ni a, Krista ringtute tih hi sakhaw dang, pawl pakhata inzawmkhawm a ni tih hi a chian a ngai. He Kohhran huang chhunga Kristian tam takte hian zu hi an in duh chauh ni lovin an mamawh a ni tih pawh a haider fo tur a ni bik lo. Lal Isuan buh lem leh buh tak a sawi hi Kohhran hian a chawm reng, pakhat huain pakhat mal a sawm bik anga maw? Zu hi ka fak awzawng bik lo, kum 30 liam ta atang khan ka hmel hriat tawh, khang hun atang daih tawh khan zu-a Mizote ngaihdan hi tun ang ni lovin zalen takin khuahkhirhna hnuaiah awm chu ni sela, Seven Nights in Hospital lamtluang zawh a ngai lo tur.
Zu hi khuahkhirh ni sela, dan hnuaiah ralti takin leng ve mai rawh se. A duh chuan in sela, a duh lo chuan in lo mai rawh se. Hurna kawng te, uirena kawng te, rukrukna kawng te... chutiangin, a ti ngam leh duh chuan an zawh mai a, a ti duh lo chuan an zawh lo mai. Thil dik lo leh tha lo titute chu dan a awm alawm, dan chuan hrem mai rawh se. Sual,
sual kan tih hian zu-ah chauh pet goal i tum lo ang u. Kan rilru leh thinlung hi a pawimawh zawk. Dik tak chuan, hemi kawngah hi chuan Kohhran pawh hi ka thiam loh asin, zaa za Kristian awmna tiin kan chapo a, kan rilru leh thinlung hneh turin an thawk zo leh si lo, nge Bible dang hi an keu zawk? Pastor hi lirthei nei hrim hrim turah an inngai ta em ni? Nge, officer-ah an inngai ta zawk? Fate eiruk leh sawn pai/thlak zepbona bung leh chang hi Bible-ah a awm chiah maw? Kohhran hruaitu zu leh pawisa khelh, eiruk pawisa lo, mahni hna a rinawm lo, mipat-hmeichhiatna kawnga zu in mi aia hleihluak taka kal dan hi Bible-in mi hrilh chiah em?
Kohhran hian a huang lo a dai hnem lutuk a, chu chuan YMA-ah hri chhia a tuhlut a, khawtlangah a kai a, chhungkua, mimalah a kai let ni ta ber hian a lang. Kohhran hi kawra hman chi a ni lo e. Zu hi in haw tak taka in duh lo tak tak a nih chuan zu in te, zu rimnam te etc hi phuar (ex-communicate) ngam ula, thawhlawmte pawh hi khawn lo ngam rawh u. Pathian ram hi sum thianghlim lo tel lo pawh hian a zau dawn tho tho.
Sorkar pawh hian zu chungchanga Total Prohiobition Act hman hi chu paih ngaihtuah tha ngei sela, Control Act lampang siam tur hian huaisen takin hma la ngam mai rawh se. Tunah hian ti lo mah sela engtik niah emaw chuan kan la hmang ngeiin a rinawm tlat (India Constitution chu rigid and flexible a nih hi). He dan chungchangah hian mipui rawn kher tulin a lang lo, mithiam rawn a fuh zawkin a rinawm, anni'n uluk leh ngun takin ngaihtuah zawk mai rawh se. Zu thlarau hian Mizote hi min run khawlo zo tawh a, a bilhah a tho tawh lo a, chumi ngei mai chu siamthat a ngai ta zawk a ni.
Zu hi total chuan prohibit lo ila, duh huna va lei zauh tur hi dan hnuaiah awm reng mai sela, hemi thleng thei tur hian sorkar hian dan siam law law se.!!! Hei hi mi tam tak ngaihdan a ni miah lo, engtik hunah emaw chuan a thleng tho tho ang (after 2500 AD?). Huaisenna tel lo chuan hlawhtlin hi a har teh a nia ! Abraham Lincoln chuan kum zabi 19-na daih tawh khan zu chungchang sawiin 'used by everybody, repudiated by nobody' zuk ti daih tawh a! (Mi zawng zawng hman, tuman an hnawl duh loh!)
Sualna leh zu sawi zawm tlat tumtute hian sualna leh TV, sualna leh computer, sualna leh mobile phone, sualna leh eiruk leh rinawm loh chauh pawh hi sawi zawm ve sela! TV hi hman thiam loh chuan sualna thlentu a ni thei, computer leh mobile handset phei hi chuan sawi chhuah ngam loh khawp sualna a siam mek, a la siam zel ang. Thafamkimpa, i bulah khan langchhuak mai lovin i fate khan eng sualna nge heng technology-a sanna hian a siamsak chiah i hriat hun chuan i ha i la thial ngei ang a, a hnem nan zu hi i la lem khulh mai lo ang maw? Engpawhnise, zu hi chu i fak lo ang u, zu permit pek pawh hi i sawimawi lo ang u, mahse, hunin min nangching a nih si chuan, a hun thliar thiam ila a finthlak ngei ang. Kan thlir dan hi a dik tawk lo fo thin. Party reng reng pawh hi rulling an nih chuan Pathian ruatah an pawm hmak zel a, opposition an nih erawh chuan Pathian ruatah an pawm duh si lo fo. Opposition Pathian hi a nep deuh bik thin emaw ni tehr eng le!?
Sualna chi hrang hrang hi Pathian lo kal thlengin a awm dawn tho tho, chung zinga member upa ber zinga mi chu zu hi a ni chiang alawm. Misual chu a awm ve reng dawn, i khuahkhirh theih erawh chuan buaina i pumpelh a ni mai. Zu chungchangah hian a tha ber kan tlin ngang loh chuan a dawttu kan thlan mai a tha ang. Kan ram hruaitute hi 'lawless guardian of laws' an nih tuma'n kan phal lo ang, chuvangin, kan ram siam nan leh hmasawn nan hian dan rorelna ( rule of law) a awm tak tak theih lehzual nan he dan (Act) kan sawi tihbo emaw siamthat emaw kawng zawh tur hian 'to be or not to be' an tih thuai a hun ta. He thlarau vakvai hian Isua lo kal hi a hmuak ve reng reng dawn a, rip chhungah kan khung thei lo a nih rau rau chuan hnungkhirh chunga kan sezawl chhuah mai hi a tha ta lo'm ni? That hi chu a tha thlawt lo, mahse a awm reng dawn si!!!
Zu thlarau tak hi chu maw! Kohna hming lem i nei lo a nih pawhin Setana Dawi ka ti teh ang che..i lo rapthlak lutuk! Mahni chhia leh tha hriatna mi rukbosaktu tur rukru chu ka kaah ka tulh lutin pumchhungah ka khawi thin ang maw? Ram sakawlh anga min siam thei chu tha tho lungsi takin ka lawm thin ang maw? A va han rapthlak em! -William Shakespeare. [Othello].
Monday, August 31, 2009
Rap Chunga Thil
¢ Lalthansanga Chinjah
1 comment:
- AnonymousSeptember 16, 2014 at 4:08 PM
Kan hai chhuah nawlh chu. 2050 chu nghah thlen a ngai love. :-)ReplyDelete


text:
Ei chengna Manipur state hi Fifth Schedule hnuoia um a nih a. Assam, Meghalaya, Mizoram le Tripura hai ruok chu Sixth Schedule hnuoia um an nih. Ei hriet ta angin tribal/scheduled area hi Manipur pumpui hmun 10-a thea hmun 9 zet a nih. Schedule area um hai hin reserved quota neia Manipur Legislative Assemly-ah aiawtu an intir baka, a hran lieuva mania roinrelna autonomous district pariet a nei a. Hi hi Sixth Schedule District provision zula buotsai a nih. Sixth Schedule district ei hni rawpa, hi hi thil theilo chu a ni nawh a, thil intak a nih. Sixth Schedule hnuoia um ding chun Indian Constitution siemthat (amend) a ngai a, chu ding chun state sawrkar le central sawrkar remtina lak hnunga, parliuament-ah member hmun thuma thea, hmun hni’n an remti a tul.
December 9, 2016 khan a umsa zing district 8 hai baka district 7 siem belsain a um a. Gazette notification insuoin, a awptu ding Deputy Commissioner le SP hai khawm ruot fel an ni nghal. Chief Minister O.Ibobi khawmin a khawnbawl thenkhat hai leh district siemthar hai hawngna a hmatiemin a nei nghal. Chu umzie chu tuhin district 15 ei nei tah tina a nih.
Iengleia hieng district thar hai hi siem thut an ni am? Asan ni awma inlang hai zuk tarlang ei tih..
Pakhatna: Damte’n Manipurah khawm BJP wave a hung insang tiel tiel a. Assam rama kum tam tak Congress lo inlal ta khawm phur thlukin a um a. Manipurah khawm Congress kum 15 an inlal tah a. Assam rama ang bawkin Manipurah khawm political change um thei dingin an lang a. Congress MLA ni lai dam an inbana, BJP-ah an lut a. BJP MLA khawm inbanin Congress zawm an um tho. Amiruokchu, a state pumpui enin BJP wave a hung insang tiel tiel a, hi hi ngaitha thei a ni nawh. Hi dangna ding hin district thar hai siem an nih.
Pahnina: ILP Bill siem leiin, tlangrama MLA po po mipuiin thiemnaw an inchangtir el baka, an hnawl a, a then lem chu social boycott chen thaw an nih. Hi bill dona tribal movement sabotage-na hmangruoin hi district tharhai hi siem an nih. Tribal MLA an mipuihai hmaa hmai man ta lo hai an hmai phifaipekna dinga hieng districthai hi siem an nih. An tum ang hrimin hi district thar huom sunga mipuihai chun an lawm hle.
Pathumna: UNC movement a fe zing a, economic blockade khawm ni 50 chuong rauh a lo aw tah. Hi UNC movement sukzuoina ding hin Naga chengna khuohai thenawiin district tharhai hi siem an nih. Naga inhlawmna bik deuh chu None district a nih. Hieng district thar, abikin None district, Kangpokpi district, Tengnoupal district le Kamjong district-hai hin UNC political goal ieng chen am kakhawk a nei ding, lo thlir ei tih. Ieng chenin am UNC politics a hung siem danglam ding, a tha tieng am, a tha naw tieng? Ibobi sawrkarin UNC movement a chona a nih.
Palina: Ibobi (Congress) ‘divide and rule’ policy a nih. Tlangmihai Naga le Mizo-Chin-Kuki inthuruol hi phaimihai ta dinga thil dit um lo pakhat a nih. Hi district thar siem lei hin hnam thenkhat an lawm a, thenkhat an pheng indura. Mi tin suklawm thei a ni naw hrim a. Amiruokchu thil pakhat chieng takin a vuok deih. Hi district thar siem lei hin tlangmihai inthuruolna nasa takin a sukhnuoi baka, tlangmi le tlangmi inkarah khawm inringhlelna a hringsuok mek bawk anih.
Pangana: Congress Party hin electoral a beisei leia district tharhai a siem a nih. Iengleia hun khang chen kha a to vung vung am a na? Election zuk hmasuon el ding, election hun ding tarik la puong hma si, election code of conduct-in a huom hman hma si, a hun (timing) hisap dapa, district thar siem hi a puong thut a nih. Stakeholder-hai le mipui inrawna a um hman nawh. Chuleiin, district thar siem lei hin Congress Party hin cheap popularity le electoral gain a beisei a nih ti a chieng.
Sukpuitling (implementation process): Hieng district siemtharhai detail-in a sinthaw dan ding a hril naw hi a tricky vieua an langna a nih. A hmaa district um ta sa hai khawm revenue district vawng an nih. Beisei dana chu a hmaa district lo um tasaa department 39 hai khawm a um vawng ding a nih. A hmaa district-hai ang bawkin council member, district boundary le constituency siemthar ning a ta, council member iengza’m um an ta? ti hai chu sawrkar thar mawphurna hung ning a tih. Tu hri hin chu hieng district thar sukpuitling ding hin Deputy Commissioner concerned le bieltu MLA le public leader an pawimaw seng. Ei hmaa inthlangna um ding leiin bieltu MLA chun tuhin kut a rawl thei hri nawh. Hmathlir: Manipurstate hi deficit state a nih a, mania intodel state a ni nawh. District 8 um tasa baka district thar 7 belsa a nih a. Chuleiin, state budget nasa takin a hung nghawng ding a nih. District thar puong a awl angin, a sukpuitling hi a awl naw ding a nih. March 2017 inthlang zova, tu pawlin am ministry hung siem an ta? Hunin hung hrilfie’ng a tih, lo nghak hri phawt ei tiu. Tu pawl ministry khawm hung inlal hai sien, district thar 7 hai butlinga siem chu an mawphurna a nih. Inchik ding pakhat chu district thar 7 hai Congress ministry siem a ni lai zingin Manipur state sawrkar siem a nih. Sawrkar pakhatin a lo siem ta chu ministry dangin a hnawl thu a um nawh. Hmabak an kho hle.
Lal Dena
+919402789963


text:
Canada ram cun India ram ih nuclear thacahnak 1976 hnu lam ih khamnak a tuah mi cu peksal dingin thulungrualnak a tuah sal.
Hi thulungrualnak hi 2010 ih an rak tuahcia mi a siih tu ah a thar in tuahnak annei sal. Hi tiih an thulungrualnak vekih Canada in India ram ih nuclear thacahnak pawl a kuat ahcun India ram ih meisa tha pawl hrang khalah ṭhathnemnak tampi a neih ding a si.
India rampi hin meisa thacahnak ah namen lo in tlaksamnak a neiih hi a tlaksamnak pawl phuhrung dingin hmalaknak nasa zet a nei. Meisa thacah ternak cet 30 lenglo khal 2050 ah bun fel a tum.
Tui thla thok khalah India hin Australia thawn civil nuclear ṭuantlang ding lungkimnak a rak tuah ih leitlun ih uranium zatek 40 lenglo tluk an neihnak hmun khal a si. Culawng silo in kan dungkum khalah South Korea ihsin nuclear thacahnak thilthuam India ram sungih kuat luh siannak an pek.


text:
Khawvela misual rual intelkhawm, Mafia an tihte chanchin kan sawi dawn chuan, khawchhak lam pawikhawihna lian thama inrawlh zing ber leh chanchin ngah ber, Japanese gang lian “Yakuza” ho chanchin hi sawi hmaih phal chi a ni hauh lo mai. Anni ho hi khawchhak lama black market leh crime kaihhnawih thil reng rengah a hnar kaitu leh a mei-zang-hlaptu ber an ni a, Politic lamah pawh an ring an rawlh thuk viau a ni. An sulhnu tam tak chuan an chetna ram Japan hmel chu khawvel hmaah a tichhe thei viau dawn tih Japan sawrkar chuan a hai bik hauh lo va, chuvang chuan lang lo lamah a vengthawng reng a, an thil tih sual tam tak chu a haidersak fo reng a ni.
Yakuza hi kawtthlera misual rual awm khawm mai mai an ni lo va, Transnational Criminal Gang an tih ang deuha khawvel ram hrang hranga inzarpharh leh awmze nei taka intelkhawm an nih avangin sawrkar meuh pawhin beihpui thlakin a buaipui a. An mamawh a phuhruk sak mai bakah lang lo lamah puibawmin an thil mamawh a rawlruk fo bawk a ni. Nimahse, Yakuza chuan ram dan ngai pawimawh lovin pawikhawihna lian tham a siam zel a, sawrkar hming a tihmualpho nasat vang leh ram a tih ralțit avangin Japan sawrkar chuan, 1992 March 1 khan official takin dan chhung atangin a hnawt chhuak ta nge nge a; mahse, kum tam tak lo ding tawh leh kawng engkima an lo inrawlh thuk tawh em avangin sawrkar chuan an chungah action an la thei tak tak chuang lo va. Vawiin ni thleng hian, ‘Japanese Mafia, the tattooed protectors of Yakuza’ tiin khawvel hriatah an lulak-ngunhnam chu an la tat hriam sauh sauh reng a ni.
KHAWVEL GANG LIAN DANGTE
Khawvel ram hrang hrangah hian hetianga misual pawl lian intelkhawm pawl Mafia te chanchin hi sawi tur a awm deuh fur mai a. Pawl țhenkhat chemkal vak lo an awm rualin, pawl țhenkhat erawh chuan an chettlatna sawrkar meuh pawh duap kai zawkah an siam thei hial a, sawrkar kã meuh pawh thu sawi tam lo turin an hupsak ngam hial a ni.
Khawvel gang tawrawt tam tak zingah Mara Salvatrucha gang pawh hi a turu pawl tak chu a ni awm e. Member pawh 70,000 teuh meuh a nei a, California, USA a din a nih ațang khan tualthah, drugs tawlh, ralthuam tawlh ruk leh mihring hmangasumdawnna (Human Trafficking) thlengin an inhnamhnawih a, gang hausa tak an nih avangin thil an tithei em em bawk.
Tin, Latin King gang pawh hi an theuneu lo ngiang mai. Kum 1940 khan Chicago, USA ah din a ni a, Mexican leader-ah an hmang deuh ber bawk. Black market leh sawrkar khap thil hmanga Pawisa siam thin an nih avangin an hausa em em a, gang tawrhhlelhawm tak an ni bawk.
Khawvel gang turu zinga sawi hmaih miah loh tur chu, Aryan Brotherhood (The brand) hi a ni ngei ang.
Anni hi US-a pawikhawihna lian tham hmun li ațhen hmun khata inrawlh ziah țhin an ni a. Member 20,000 vel an nei a, an huaisenna chu an larpui hle a ni. (An chanchin hi post hranpain tarlan kan tum leh dawn nia – AKZ)
Khawvel hriat Gang lian ho zinga Mexican Gang an an tih mai thin, Los Zetas gang pawh hi a theuneu lokher mai. Ruihhlo (drugs) tawlh ruk lama pawl lian ber a nih angin Mexico-a ruihhlo reng reng khu an kut hmawra an tawkloh a awm lo zu han tia mawle!!!
An seh hel mai bakah zaidamna leh dawhtheihna an tlachham fu mai a, awm mai mai aiin tualthah hi nuam an ti deuh zawk emaw tih mai tur an ni a, mihring nunna leh fanghmir nunna hi an dah level vel viau a ni.
Heng Gang turu tak takte bakah hian, Chinese Gang turu zet mai, Wah Ching an tih te, Triads te, 1960 kuma Los Angeles-a din Crips gang te, 18-th Street Gang (M18) te mai bakah Khawvel gang turu leh puitak tak sawi tur an la tam kher mai. Los Angeles khawpui ațanga rawn chawrchhuak gang -ho chanchin ringawt pawh sawi tham a awm a. America khawmualpui leh Asia khawmualpuia Mafia awm zat ringawt pawh tlem lo tak an ni.
YAKUZA CHU
Khawvel ramdangte ang bawkin Japanese (anni chuan Nippon an inti deuh kher) ho pawh khian awmze nei taka misual rual intelkhawm, Mafia chu kum tam tak liam ta ațang khan an lo hrawn tawh a. Chu chu “Yakuza” tia koh an ni a, khawvel pumah member 102,000 vel neia sawi an ni. Khawvel gang lianho zingah chuan a mikhual lo hle a, sumdawnna thil chitin renga an inrawlh ruk bakah khawvel gang lian ho zingah chuan thil tithei leh hlauhawm bera chhal a ni țhin.
Kum zabi 17-th ațang daih tawh khan an indin tawh a, pawl hlun tak an nih mai bakah an inkhuahkhirh dan chu a țhat em avangin an member-a lut tawhte chuan an pawl an phatsan ve mai mai ngai lova, thihthlengin an rinawm rum rut ringawt mai a ni. An huaisenna leh an rinawmna chuan a tihmingthang hle a, an hnathawh chu dan pawna chet lak leh sumdawnna buaipui a ni deuh ber a, mimal țanpui ngaite pawh an țanpui fo bawk. Mi hausa leh thil tithei deuhte chuan misual pawl dangte Kidnap-na lak ata an ruai fo bawk.
Yakuza chu an ram Pulis-te chuan “Boryokudan” tiin an ko mai țhin a, a awmzia chu” Tharum thawh pawl” tihna a ni mai awm e. Mahse, an mahni erawh chuan,”pasaltha” tiin an inko ve tlat thung. Khawvel gang hlauhawm tam tak zingah chuan gang un leh upa pawl tak a ni bawk. Japan ram chu kum zabi 17-na lai vel khan ram buai leh ram hrisel lo tak a ni a. Tualchher hriamhrei an chelek nasat avangin suamhmangte tuallenna ah a chang zo va. Misualten ram dan leh hrai an rah beh avangin suamhmang pawl hrang hrang a rawn chhuak a. Suamhmangte inlulingna ram ni ta fam chuan a huai huai leh a chak chakin lal hrawtin an vawk lal len a. Chu chuan tualchhung indona a hring a.
Tualchhung indona avangin mi tam tak chuan thingtlang leh ramhnuai lamah an sahimna zawngin an tlan a, hmun tin mai chu a ralkhelh avangin Japan ram chu khawvela ram ralmuang lo berah a chang hman țhelh a ni. Chutiang dinhmuna an awm lai chuan, Shoguns sipai intelkhawm chuan ram rorelna fawng chu an rawn vuan ta thut mai a. Ram inrelbawldan singsa tur leh suamhmangte tichimit turin ralthuam leh hriamhrei chelek thiam bik Samurai Warriors pawl a din nghal a. Thingtlang leh ramhnuai khuaah te chuan thisen a luang hnem kher mai.
Samurai Warriors leh Shoguns-sipai țangrual pawl hmalakna avangin Japan ram chu zawi zawiin a rawn inher danglam chho va. Nimahse, ram dinhmun a rawn inher danglam rualin Samurai Warriors țhenkhat kutthak zual deuhte chuan an hnathawh țhat inchhuangin helna an chawk chhuak ta a, Samurai Warriors chu pawl hnihah a keh ta a ni.
Samurai hel pawlte chuan thingtlang khawtê leh ramhnuai khua te chu an suam a, an buh leh bal, an thil neih rosum mai bakah an ran rualte nen lam an chhuhsak a, khaw tam tak an hal chhe bawk a. Chuvang chuan ramhnuai khua leh thingtlang khaw tê lama mite chu khawpui lamah an insuan lut chuah chuah hlawm a. Chutih laia Japan ram dinhmun chu a thawpik thlak hle a, ram te taktê ni siin communicate lama Japan ram chhiat ber lai a tling hial a ni. Samurai-suamhmang pawlte tukdai tur leh suam tawkte venghim turin Shoguns sipai leh Samurai ralhrat-ho chuan pawl thar an din a, chu pawlah chuan tualchhung mi thahnemngai pawh tam tak an senglut nghe nghe a. An hmalakna avangin suamhnmang tam tak chu sahhlum an ni a, mitthi țawih rimchhia avangin ramhnuai khaw țhenkhat chu an rauhsan nual a ni.
Hun a lo kal zel a, mipui venghimtute pawh chu an rawn inthlah dul tual tual a. A lo rei deuh tak hnu phei chuan Communist an vawrh lar a, tihluihnaa pawisa khawn an chin mai bakah, sawrkar phalloh thil smuggling leh gamling te an vawrh lar chho zel a. A tawpah chuan vantlang venghimtu dawhsan atanga zuangthlain gambling dawhkan an kil ta zawk a, vantlang hmun pawimawh tam tak chu gambler-te tuallennaah a lo chang ta a ni.
Gambling hmuna an card game inkhelhna lar tak pakhat chu, ‘hanafuda’ an ti a, he card inkhelhna a number chhe bera an ngaih chu 8(ya), 9(ku) leh 3 (za) inkawp hi a ni a. Heng card neite chu YAKUZA tiin an sawi mai thin. Tin, card play chi khat oicho-kabu card chu an khel lar hle bawk a. He ‘YAKUZA’ hi chawi larin misual pawl koh nan an rawn hmang chho ta zel a, vawiin ni thleng hian Japan rama misual pawl lian ber leh thil tithei ber koh nan Yakuza chu an hmang ta a ni.
Hun a lo kal zel a, Yakuza chu pawl lar leh hlauhawm tak a rawn ni chho zel a, mi tam takin ‘Yakuza gang-ho pawisawi chu thihna a ni’ tiin an sawi hial reng a, an hmelmate tan chuan tawrhhlelhawm tak an ni. Kum zabi 18-na a lo herchhuah meuh chuan, khawchhak lamah Yakuza gang-ho hre lo an awm tawh meuh lo va. Shoguns-ho nen inthlunzawmin crime thil tam takah an inrawlh a, mihring hmanga sumdawn, smuggling lehblack market thlengin an inrawlh a. Pawikhawihna lian tham reng rengah chuan a hnar kaitu leh a meizang hlaptu ber an nih avangin an sum chelek pawh a tlem lo hle a, khawchhak Organized Crime Field-ah chuan pawl lian bera ngaih an ni ta hial reng a ni.
Japan sawrkar chuan hun rei tak chhung vantlang venghimtuah a ngai a, hei tak hi Yakuza leh Shoguns pawlte chet fuhna a ni a, he thil vang bawk hian politic lamah pawh an luh ril phah thei a, kum zabi 20-na hnu lam thleng pawh khan Yakuza mi lehsate nena inhnamhnawih sawrkar milian tam tak an awm phah reng a ni.
Yakuza chu pawl lian leh hausa tak a nih avangin smuggling tê ber ațanga a lian ber thlengin an khawih a, khawvel ram tinah an inzarpharh a. Vawiin ni thleng hian Yakuza member-te hi nuai chuang fê an la awm a ni. Nimahse, Kum 1992-a Japan sawrkarin anti-ganglaw a pass ațang khan anpawl chu sawihnghinin a awm a, hemi kal zel leh a nghawng chuan Yakuza chu a tikeh vek țhelh a. Yakuza ațang pawl pahnih a keh chhuak a. Japan Mafia group lian ber hmun hniha an in phel phawk takah chuan tualthahna pawh a hluar hle a ni.
Tin, kum 2015 khan Yamaguchi-gumi atangin pawl thar a rawn piang a, chu chu “Kobe-Yamaguchi-Gumi gang” tih a ni a, an pawl hi an che tawrawt hlea ni. Tin, Sumiyoshi-kai gang pawh hi Yamaguchi-Gumi ang thova pawl lian leh thil tithei a nih avanginkhawchhak gang-ho zingah chuan a lar hle a ni. Yamaguchi-Gumi hian member 55000 lai neiin, United State leh South Africa lamah an chetla ber a, German thlengin an inzarpharh a ni. Tin, Sumiyoshi hian member 20000 chuang lai an nei ve bawk a, anni hi khawchhak ram lian deuh leh an chawrchhuahna Tokyo khawpuiah an chetla ber a. China, Thailand, Laos leh Taiwan velah pawh an inzarpharh nasa hle a ni. Khawchhak lama Kidnap liantham deuhah chuan anni pawl hian lam rik a hlawh zing kher mai.
Tin, pawl pakhat Inagawa-kai chu Sumiyoshi-kai hnuaiah a ding leh a, hei hi Sumiyoshi pawl kaihza-vengtu tia sawi a ni țhin. He pawlah hian member 15000 vel an awm a, anni hian Samurai ralthuam tawlh ru țhinte chu an dawr nasa hle thin. Tokyo leh Yokohoma velah inzarpharhin lal an hrawt nasa hle a, Korea lamah pawh bu an khuar nghet hle bawk a, sawrkar pawhin a buaipui viau reng a ni. Heng pawlte hi a hrangin indin hlawm mahse, pawl un leh ralrel thiam, Yakuza thlazar hnuaia mite vek an ni.
Japan ram mai bakah Brazil rama mihring tawlh rukthu-hlaah pawh Yakuza hi a inrawlh thuk hle a, blackmarket chi hrang hrang leh sumdawnna hmun tam tak chu Yakuza te venhimna hnuaia awm vek an ni ti ila kan sawi sual tam awm lo ve. Sumdawng milian tam takin Yakuza venhimna hnuaia awm an duh avangin chhiah an pe a, an chhiah tlingkhawm hi Yakuza chuan black market expand atan vawrh chhuak lo nise, heng chhiah an pek tlingkhawm ringawt hian Japan mipui hmun thuma then hmun khat chu hnathawk miah lovin a chawm thei var var awm e.
Yakuza pawl hi politic lamah pawh a inrawlh thuk hle a, sawrkar nen pawh tawk fang chu inremsiamna an nei nghe nghe a. Chutih rualin Yakuza mi leh sa, sawrkar lama inrawlh an hriat erawh chuan ban an nih mai piah lamah na taka hrem theih a ni bawk. Japan minister țhenkhat, Yakuza pawl nen inlaichinna an neih vanga an ban tak pawh sawi tur an awm nual mai.
Yakuza pawl zawmtu tam ber chu Sikul naupang leh khawlaia nun hmang țhin (street boys ) te an ni hlawm a, tin, ram leh hnama mi beidawng leh, Jail bang zut thin (Jail-bird) misual Convict te an ni hlawm a; mahse, Yakuza pawl an zawm tawh chuan khuahkhirhna hnuaiah fel fai taka invawngin an intuaihriam a, a țha ber nih tumin thiam thil chikim an zirbelh sauh sauh thin a, an Boss tan an rinawm rum rut a, inbeihna muala thih chu pasaltha dik tak thihdanah an ngai a, natna vang ni lova, inbeihna muala pasaltha thiha thih chu an ngaisang hliah hliah mai a ni.
Yakuza pawla an hotu lû ber chu Oyabun a ni a. Ani hi thluak vawrhtu leh roreltu lian ber a nih mai bakah, pa ber chan changa thu tawp siamtu ber a ni.
A mi leh sate chu Kobun tia koh an ni ve thung a. Kobun-ho chuan membera an luh dawnin mahni thisen ngei hmanga hming ziakin an temple ropui Shinto temple-ah an pawl tan rinawmna vawng him tura intiamkamna an nei a. Chumi hnuah an pawl chhinchhiahna bik dragon lem tattoo chu an hnungzangah an chhu chauh țhin.
Yakuza member reng reng chuan an taksaah awmze nei takin tatoo an chhu rang ruan țhin a, nimahse, an tatoo chu midang hmuh theih turin an tilang ve mai mai ngai lova, a pawl mi leh sate bak hmuh tir an duh ngai meuh lo a ni. Chutih rualin, an ngaihsan leh an thil chin țhin, Card play oicho-kabu card an khelh lai erawh chuan an thawmhnaw an hlim thin avangin an tatoo chu chiang takin a hmuh theih thung.
Dan leh hrai, serh leh sang an ngah hle a, nawhchizuar mutpui leh mimal harsatna phuhrukna tura mi rawk mai mai chu dan kalh tlat a ni a, chung an dante chu zawm ngei an tum tlat thin a. Rinawmna an dahsang hle a, an pawl tana rinawmna thutiam an chham tawh hnua phatsantu nih ai chuan, pasalthate khawvel zinkawng tawp nia an ngaih rinawmna vawnhim duh vanga mahni nunna lak chu an thlang zawk fo a ni.
Yakuza mi leh sa, Kobun chuan an dan leh hrai pela thil sual a tihin emaw, dan leh hrai ramrikham pela kal fawr bik chu an zilh nã țhin hle a. Pawi an khawih a nih chuan, sual thupha chawinan anmah ngeiin an chem ngei hmangin an kutzungtê chu an tan chhum a. An kutzungtê chu Oyabun hmaah hlanin zahngaihna an dil thin. Hetianga khunkhan taka sual thupha chawina hun an hman lai hian thil sualtitu chu thih leh dam inkara awm a nih avangin a dakchhuak thiang lova, a sual ngaihdam a nih hma loh chuan a member-puite pawh a be tur a ni lo, tih a ni țhin. Hei vang hian, Yakuza member kutzungte bung lo an awm mang lo a ni.
Author : Andy K Zarzoliana


text:
CCPUR: District Hospital CCPur Medical Superintendent thar Dr Arke, Senior specialist (Medicine) chun, District Hospital CCPur siemṭhat le hmasawnna dingin mipui le thawktu han an thlawp ṭhat a pawimaw thu a hril a, District Hospital ṭhatna le hmasawnna dinga tuta hmaa Organisations le Kohran pawl tum tum han an lo thlawp ang bawka thlawp zawm pei dingin mipui hai a ngen. Dr Arke hi 1983 a MBBS zo, January, 1987-a a hmasa takna dinga District Hospital, Senapati-a Medical officer-a posting in a um a. May 7, 2001 a inthawka District Hospital, CCPur-a hung posting a ni a, CCPur-a kum 14 a um ta a nih. District Hospital-a Medical Superintendent 19-na a nih. State Health Services, Manipur-a chun medicine/Physician-ah a senior tak dawttu a ni a, a senior tak chu O.Kunjo niin tuhin Leprosy Dept. ah a um mek. Dr Arke hi April, 2018-a pension ding a nih.
CCPUR: Thaw ding ṭul nei leia an ram Bihar-a inzin Mr P.K. Jha, IAS, DC, Churachandpur chu zanikhan Churachandpur a hungtlung nawk tah.
CCPUR: Zanikhan BJP CCPur Mandal hotu Isaka in, Rengkai-ah Rengkai BJP Local Commitee hai le BJP hotu Dr DK Mang han inawpltlangna an nei a, member ṭhanemtawk tak an ṭhang.
CCPUR: UNC in NH Highways haia Economic Blockade an thaw leia thilman sukpung lo dingin Churachandpur Consumers Club (CCC) chun Dawr neitu le sumdawngtuhai an inhriettir nawn. Surprise checking an sunzawm pei ding thu thusuok an siema chun an hril bawk.
CCPUR: 7th Assam Rifles han Sept. 4, 2014, zantieng 1PM vela Old Bazar-a country made 9mm Pistol 1, magazine 1 le Mobile phone 1 leh an man Huidrom Pishak (24) s/o Huidrom Chandramani of Khuga Tampak Meitei Leikai, CCPur chu Sept. 9, 2014 khan Jail-a thun a ni tah.
AIZAWL: Mizorama chun kum 2005 a inthawk tuchena hin nuhmei 112 ṭhangin mani le mani inthat 661 an um tah niin Aizawl based-a um NGO New Life Charity Society (NELICS) a Dr Zawmsanga Sailo chun Pachhunga University College campus-a World Suicide Prevention Day hmangna huna a hril. A tlangpuiin kum tin Mizoramah mi 73 mani le mani inthat an um ang a ni a. Tukum January thlaa inthawk September chena hin nuhmei ṭhangin mani inthat 63 an um ta niin Dr Zawmsanga Sailo chun a hril. Mani le mani inthat tam tak kum chu 2010 kha niin mani inthat 97 an um a, anni lei hin nuhmei 9 an ṭhang tiin a hril.
NEW DELHI: Centre a Modi sawrkar chun mipui laia lekha ziel hawp annawleh dumkhu hawp khapna dan chu khau lema siem a tum. Chun, Cigarettes a tluon annawleh a mala zawr khap dingin rawtna a siem bawk. Mipui umkhawmna hmuna dumziel hawp man an ni changa sum inchawitir hlak Rs. 200 chu Rs. 20,000 a sukpung ni raw seh tia rawtna a um. Chun, Health Ministry -Expert Panel lem chun, tuta vawithum chena bawsetuhai Rs. 5,000 inchawktir hlak chu Rs. 50,000 a sukpung ni raw seh tiin sawrkar kuoma rawtna an peklut a, hieng rawtna um hai hi Parliament Winter Session a hriltlang dinga riruong a nih.
NEW DELHI: Jammu and Kashmir Assembly election hung um ding le inzawma insingsat dan enfel dinga ni 2 sung cham dinga zanita Election Commission (EC) team in Jammu and Kashmir inzin an tum chu an ṭhul. J&K-a tuilien nasa tak um leia EC team in an inzin tum hi an ṭhul nawk a nih. J&K Assembly fe mek hi January, 2015 a tawp ta ding a ni a, tuilien lei hin J&K Assembly election nei hun ding thuah Election Commission chun thutlukna a siem el thei naw a, electoral roll revision chu October thla bul vela zo dinga ti a ni a, sienkhawm tuilien lei hin zo hman lovin a um el thei tiin EC thusuok chun a hril.
AIZAWL: Zani zingkar dar 10 vel khan Tuirial Airfield bul, Mizoramah Hlimen khawsunga hmunhnawk lakhawma peihmangtu Truck chu a eksiden a, lamthlang tienga rawlah a tla thla a, a Driver Vanlalfela (23) of Keitum village le a handyman hai a hmuna an thi.
CHENNAI: Desiya Murpokku Dravidar Kazhagam (DMDK) founder Vijayakant chun Jammu and Kashmir tuilien leia harsatna tuortu hai ṭhangpui le sawmdawlna dingin Rs. 10 lakh a pek ding thu a puong. Vijayakant chun a sum hi a personal fund a inthawk PMs National Relief Fund fethlenga a pek niin a hril. Assam sawrkar khawmin tuilien leia harsatna tuortu hai sawmdawlna dingin Rs. 5 crore pek dingin a puong. Assam sawrkar chun tuilien leia Assam mi intang hai ṭhangpui dingin Addl. Director General of Police (Vigilance and Anti Corruption) Rajkumar Chandranathan a tir a, zanikhan Jammu & Kashmir a tlung tah.
AIZAWL: September 9, 2014 ni khan Aizawl-ah Mizoram CM Pu Lalthanhawla inrawinain meeting pawimaw tak a um a. Mizoram Home Minister R. Lalzirliana, Home Department, Mizorama top officials le Police Department a Police Officer lienhai an ṭhang. Hi meeting a hin Police Department, Mizoram hnuoia thawk Police iemanizat Zu le Drugs addict leia an sin thaw mumal thei ta lo le mani le mani inthunun (discipline) zo ta lo an um thu hrillang a nih. Hiengang Zu le Drugs addict Police hrim hrim chu an thu le hla lova “Invalid Pension” pek el nihai sienla tiin hi meeting chun rawtna an siem. Hi rawtna hi Police Department-ah thaw ṭan hmasa phawt le a bat batin Department dang dang haia khawm hiengang invalid pension pekna hi thaw pei ni raw seh tiin an rel bawk.
GUWAHATI: November 30, 2013 nia Assam sawrkarin Barak Valley sunga sawrkar offices le thil thawna haia official language dinga Assamese hmang ni dinga a puong le Order an suo chu Barak Valley a cheng han an pawm theinaw leia dodalna nasa tak a um leiin Assam sawrkar chun Order hi a hlip nawk tah. A hma ang bawkin Barak Valley, Assam a chun Bengali chu official language ni nawk tang a tih tiin Assam sawrkar chun order a tharin an suo nawk.
KABUL: Union External Affairs Minister, Sushma Swaraj chun zanikhan New Delhi suoksanin Afghanistan khawpui a pan a, dam le himin Kabul a tlung a, Afghanistan President chel lai Hamid Kar-
zai an hmupui. Afghanistan hi President election nei hmabak an ni a, Afghanistan Foreign Minister hlui, Abdullah le an Finance Minister hlui Ashraf Ghani hai chun President an inchu ding a nih. Sushma Swaraj chun zanikhan US dollar 40 million senga bawl Indian embassy building thar a hawng. Embassy building hi ram 5 acres a lien sunga square metres 8,300-a liena bawl a ni a, security system ṭha tak nei a nih. Embassy building bawlna dinga foundation lung phumna chu kum 2005 a kha Manmohan Singh PM a ni laia a lo phum, kum 2009 a sin ṭan a nih. Building hi Central Public Works Department (CPWD) in an bawl a ni a, integrated security system chu Electronics Corporation of India Limited (ECIL) in an inbuk a nih. Kum 2008 le 2009 haia hi lai hmuna Indian Embassy beina leiin mi 75 zetin thina an tuok ta a nih.
AIZAWL: Mizoram Excise & Narcotics Department le 39th Bn. Assam Rifles ṭhangruol han Sept. 9, 2014 zantieng 5PM-a Sesawng hmuna dappui an thawnaah Ganja Kg. 47 leh mi pathum an man. Mana um hai chu Ramhnemi (38) d/o (L) Dochanga, New Vervek; Lalmungkim (50) d/o (L) Liansang, New Vervek le Lalliansanga (40) s/o Lallungkhama, Sesawng Tlang Veng hai an nih. Ganja hi Manipur-a inthawka an phurlut niin Aizawl rate-a chun Rs. 2,00,000/- manhu vel dinga hisap a nih.
LONDON: Kum 2014 a Booker Prize dawng thei dinga lekhabu thlangkhawm hai lai Kolkata a pieng, British Author, Neel Mukherjee in a ziek “The Lives of Others” ti khawm a ṭhang sa ve.
SAIHA: Zani hmasa zan dar 10 vel khan Saiha, Mizoramah Mr Hiren chun a sangpa Mr Mangsu (32) chu thingtum (Duitin) hmangin a luah a vuok a, iengkhawm hril hman lovin a hmuna a thi a, zanikhan a ruong hi vuiliem anih. Mr Hiren le Mr Mangsu hai hin TV an en a, an ennuom an ang naw leiin Remote control inchuin an insuolbuoi a. Hiren lungsen insum zo lo chun a sangpa hi a vuok hlum niin ei thu dawngna chun a hril.


text:
- Tg. En Sian Mung, Murlen
Thupatna : Lai Siangtho sinna (theological Degree) nei ka hihloh hangin, keima phak khomkhomin Lai Siangtho ka sim veve hi. Tedim Lai Siangtho bek hi loin, Mizo (Lusei) Lai Siangtho leh Mang (English) Lai Siangtho zong ka simthei zel hi. Tedim Lai Siangtho (Puahphatna) leh Lai Siangtho (Version) dangte kibatlohna tampi om a, tuate a vekpi in i genkhin zo kei zongin, tawmkhat kikum lehang uthuai ka sa hi.
1. Piancilna 2:8a : Tedim Lai Siangtho tei masak, Mizo Lai Siangtho leh Mang Lai Siangtho-ah Edenah huan khat bawl hi ci napin, Puahphatna-ah,Eden huan khat bawl hi ci hi. Eden huan bawl cih leh, Edenah huan bawl (planted a garden in Eden) cih pen kibang lo hi.
2.Thukhente 11:1a : Tu-in Gilead khuami Jefthah, a thahat galhang khat hi a, ahih hangin amah pen zawlta ahi hi.
Tedim Lai Siangtho-ah Jefthah pen zawlta kici a, ahi zongin Mizo Lai Siangtho leh Mang Lai Siangtho (TEV) ah zawlta kici tuan loin, Numei paktat khat tapa (son of prostitute) ci-in kikoih hi.
3. Samuel Nihna 3:2 : Hebron ah David tapate suak hi. A taciil pen Jezreel khuami Ahinoam tawh a neih AMMON ahi hi. Tedim Lai Siangtho-ah David taciil min pen Ammon ciin kikoih a, ahih hangin, Mang Lai Siangtho-ah AMNON ci-in kikoh hi.
4.Kumpite Nihna 7:5a : Tua ahih ciangin amaute Syriate phualah a pai dingin phalvaak tuungin tho uh hi. Galten Samaria khuapi a umcih laitakun khuapi sungah kialpi tung hi. Miphak ki kulh kongpi lutna-ah om uh a, Khuapi sungah lah ann omnawn lo a, a puksi veve ding i hih ciangin galte phualah pai ni ci-in kikum uh hi. Hih galte kianga a pai hun uh pen Puahphatna-ah Zingsang phalvaak tuung ci a, Mang Lai Siangtho (TEV) ah, Zingsang phalvaak tung ci loin, Nitak khuamui kuan (as began to get dark) ci hi.
5. Esther 4:16d : Ngeina ahihloh hangin, kumpipa kiangah ka va pai ding a, ka sih leh zong a si ka hi mai ding hi ciin dawng hi. Ahih hangin Lai siangtho sunga kammal minthang mahmah, Ka sih leh zong a si ka hi mai ding hi cih thu pen Puahphatna sungah hong kihel nawn lo mawk hi.
6. Jeremiah 38:14a : Kumpi Zedekiah in kei hong sam a, Topa biakinn kongkhak tumna-ah a hong sam hi. Tedim Lai Siangtho-ah kumpi Zedekiah in kamsang Jeremiah pen, Topa biakinn kongkhak tumna-ah samdanin gen a, Mang Lai Siangtho (NIV) ah ahih leh, Topa biakinn kongkhak tumna-ah hi loin, Topa biakinn kongkhak thumna-ah sam (Third entrance to the Temple of Lord) danin genzaw hi.
7. Mangmuhna 12:4a : A mei tawh vanah a om aksi seh sawm suah seh khat vatkhia-in, leilak denna hi. Mangmupa Johan in vanah lim lamdang gulpi san, a lian mahmah khat mu hi. Tua gulpi-in a mei tawh, vanah a om aksi, seh sawm suah seh khat vatkhia-in, leilak denna hi ciin Tedim Lai Siangtho in gen a, ahih hangin Mang Lai Siangtho (NIV) in sehsawm suah seh khat ci loin, Seh thum suah seh khat vaatkhia (a third of the star out of the sky) ciin gen hi.
Thukhupna : Tedim Lai Siangtho pen maan lo, cihna hi loin,a teite zong khial thei a,a khetna lamah zong a kikhial omhikha ding hi. Tedim Lai Siangtho (Puahphatna) sungah min kilaih tampi om hi (Gtna. Judah - Jew). Tedim Lai Siangtho sunga Ni, Kha, leh Kum te banah, nambat pen Lai Siangtho dang (Mizo, English) sunga tawh a kituak lo tampi tak mah om hi.
Courtesy: LAITAI, July & August 2011, pp. 40-41, Editor Rev. Suan Khan Thang, Zomi Baptist Churches, Champhai, Mizoram, India.
Hau Za Cin
Phuitong Liim
Thupi sa-a kong teikhiat hi ei.


text:
MIZO MIZONA HUMHALH
Home Minister R Lalzirliana chuan MNF member B Lalthlengliana zawhna chhangin, Mizoram chhungah Tuikuk te district pek tumna a awm loh thu a sawi.
Nimina Chief Minister Lal Thanhawla a awm loh avanga a aiawh Assembly House-a zawhna chhângtu Home Minister chuan, 6th pay chungchanga ZNP member K Liantlinga zawhna pawh chhângin, pay structure hman dan tur ruahman fel a la nih loh avangin pawisa ngai zat tur hriat theih a la nih loh thu a sawi. Non-Plan hnuaia awmte chu Non-Plan sum atangin, Plan fund hnuaia mite Plan fund atang leh CSS a mite chu fun hmuhna atang zela pek an nih tur thu a sawi bawk.
Home Minister chuan, support vehicle atan lirthei 18 lei a nih thu sawiin, Grand Vitara 1, Bolero SXL/4 WD 14 leh Gypsy Hard top (kawngka panga awm) 3 lei a nih thu a sawi. Motor man hi Grand Vitara Rs. 17,23,812, Bolero (1no) Rs. 7,18,119 leh Gypsy (1no) Rs. 6,28,347 a ni a, a vaiin Rs. 1,36,62,519 a ni.
Thulakna: Vanglaini
Zotui Thiang
mizozotuithiang@gmail.com, zotuithiang.editor@gmail.comMizo Run
60172540743


text:
Tukum August leh September kha sungin Lai Siangtho tawh kisai thu tuamtuam hong tam mahmah a, mi pawlkhat in thusuak ngah in Lai Siangtho phum uh ahihna, pawlkhat in Thuciam Thak Hilhcianna sung a thu pawlkhat a deihlohna hang un tua Thuciam Thak Hilhcianna a halna uh, leh Lai Siangtho a teikhiatna sung a thumasa sungah a kizangzang, mi tampi in a zat uh Lai Siangtho pen dawi biate khutsuak leh thu tampi kipai, muan taak taktak lo ciin thu a gelhna hangin Upa orden ahihna panin a ordente in kum khat sung a khawlsakna uh facebook leh WhatsApp group tuamtuam panin kimu hi.
Hih Lai Siangtho a phumte, Thuciam Thak Hilhcianna a halte, leh nidang-a a zatzat sa Lai Siangtho pen muantaak taktak lo ahihna thu a gelh mite pen Khristian (kicite) mah ahih manun mi tampi lungsim lawng kha mahmah hi leh kilawm hi.
Lai Siangtho pen Pasian humop hi a, ama tung pana ama mite tungtawn a amah a zuite adinga hong piak ahi hi. Kamphatna hiam kamsiatna hang hiamin, a gelhte gelh taktak (autograph) pen kimu kha nawn loin, tua pana a kitei (copy), manuscripts kici pen tuhun a Khristiante kingakna ahi hi.
Tuhun a i Lai Siangtho neihte uh pen Lai Siangtho gelh mite gelh pana thu-um masate in a tei (copy) uh, tua pana kiteisawn ahi hi. Lai Siangtho a kigelhna masapen Hebru, Aramaic, leh Grik pau pana Grik hiam, Hebru hiam tawh a kitei, tua pana Latin pau hiam, English hiam tawh kilet (translate) hi a, a diakin i kiim i kianga Lai Siangtho i muhte pen a tamzaw English pana kilet kik hizaw mah hi.
Lai Siangtho a gelhte in a gelh hun laiin, tuhun danin laidal leh laikung a kicing zihziahin om lo hi. Hebru lai tawh a kigelhte bang lai-aw (vowel) bang koih se lo uh hi. Gentehna in TOPA kici pen YAHWEH hi a, nidang laia a gelhte in YHWH ci uh hi. Tua danin a gelh uh pen kamsang Ezrate pawl hun ciangin teithak uh a, Masoretes kicite hunah lai-aw hong koih pan uh hi. Tua ciang a kammal mahmah zong a kizom deudau in gelh zel uh hi. Gentehna in, ‘Godisnowhere’ cih danin gelh uh a, a gennop bang hiam cih pen theihkhialh baih mahmah ding hi. ‘God is nowhere’ maw ‘God is now here,’ cih bangin a thu paipih thei kei leng kiletkhial thei mahmah ding dan ahi hi.
Lai Siangtho phumna leh halna tawh kisai bel thusuak koikoi pan ahi zongin, Pasian’ Kha Siangtho diktak tung pan ahih ding tu ciang dong ka um thei nai kei, up theihna di dan lampi zong thei tuan keng… Pasian in a lamdang takin Lai Siangtho a kepbit zawkna khawng kithei zel a, a haltum sawm, a beisak sawm mite in beisak sawm mah leh bei cih thadah Lai Siangtho pen leitungah kizeel semsem ahihna thu kithei hi.
Lai Siangtho muantaak leh muantaak lo cih tawh kisai a thu om pen lunggaih dingin a kisam mahmah khat ahi hi. I gensa mah bangin a original copy pen om lo ahih manin a tei leh a letkhiate in mikim lungkimna dingin tei/let thei lo ding hi, amau zong mihing mah ahih manun. Hebru pan Grik, Grik pan Latin, Latin pan English hiam a kilet bang, ahih kei leh Hebru/Grik pan English a direct a kilet, tua pan a kilet kik cih bang dan hi tangpi ahih manin tuhun a buaina pawlkhat pen buailohna dingah kibuai hi leh kilawm zaw hi.
Pawlkhat in kum 1611 a kibawl King James Version (KJV) bek pen Lai Siangtho diktak hi, cih um cinten uh a, a nung ciang a hih Lai Siangtho pansan a kipuahpha Revised Version (1885), a puahkikna, Revised Standard Version (RSV-1952), a kipuahkikna New Revised Standard Version (NRSV – 1989) leh KJV mahmah bulphuh a New King James Version (NKJV-1989) bang zong Lai Siangtho a dausak, a dik/maan lo dana a ngaihsun mi tampi om mawk hi. Tuhun ciangin mi pawlkhat in Lai Siangtho a kigelhcilna bang-a a lian (chapter) leh a neu (verse) om lo a bawl sawm bang om hi. Tuate pen buailuatna ding om lo a, en zat nop i sak, a lian leh a neu a kikhen i zat nop leh zat zawk ding hi lel hi. A lian leh neu pen a original leh manuscriptte ah om lo a, kum zalom 13 sung a (Lai Siangtho a kigelh nunung pen gelh khit kum 1100 val ciang) thu-um masate a lian (chapter) a khen pan uh, a nung pek ciang a neu (verse) a khen kik uh ahi hi.
Thu-um masate in bawlsiatna tampi thuak in, Lai Siangtho bang zong beisak sawmin nakpi takin kumpi thahatna tawh a hanciamte lak pana suanghawm (cave) sung peuh ah a seelsim uh tuhun ciang kimukhia zel hi. Tua banah, kumpi Constantine hun pan Khristianna pen leitung biakna hong suak ciang library hoih pipi bawlin, tuate ah a manuscript kimu thei bangbang leh Grik leh Hebru pau tawh a bu a kibawl mahmah zong kikoih hi.
Lai Siangtho a original a omloh hang tua pana kitei ‘manuscripts’ pen tam lua mahmah hi. Tua manuscript tuamtuamte a kibat lohna za a khat le nih bek hi, ciin kigen hi. Tua manuscript tuamtuamte panin tehna tuamtuam zangin a dikpen ding pen Lai Siangtho lama nasemte in a kan uh leh a sittel pen uh ahi hi. Manuscript kimuthak leh a luite pansan a, nakpi taka a kancian khit uh ciang a masate tawh kibang lo deuh a, behlap zek leh paih zek a neih uh leh zong dik lo cih theihloh ding hi. A suakmasate pen a dik/maan tehna hi lo a, a dik (original) om nawn lo tawh kibang thei pen ding-a a teite in a bawl uh ahih manin en i saanpih leh saanpihloh thu hizaw ding hi.
Gentehna in kum 2016 ciang dong nidanglai thugelh a kimukhiat tamna pen khat ahi Qumran Cave a documents tuamtuam 800 valte bang kum 250 B.C leh A.D 68 kikala kigelh leh kitei hi a, kum 1947 a kimukhia kik pan (kum 1956 dong) ahi hi. Tuate lakah 200 val pen Lai Siangtho tawh kisai hi. Hih mun a kimukhiate panin thu-um masate nuntakzia, Lai Siangtho leh hilhcianna tuamtuam thu-um maste in a zatte uh kimu thei a, tuhun a Lai Siangtho teina leh lehkhiatna lamah manpha mahmah hi, kici hi.
Tua ahih manin version khat bek pen dikpen, cih theih melloh hong suak hi. Pau khat pana pau dang khat a leh (translate) hizawmah lai ahih manin a lette in hoih a sakdanpen in a leh uh hi a, mikim hoihsak leh lungkim khitna hi tuan lo ding hi. Nidang a kilette hi leh, tuhun a kilette pen kammal zatdan, leh thuluanzia zatdan pen a lette in dik leh hoih pen-a a ngaihsut uh ahih manin khat muhna a dik leh hoih mahmah pen a khat adingin hoih tuan lo thei hi. Tua hi a, kammal nih le khat kihelloh man hiam, kibehlap hang, leh kibatlohna hangin buaina ding om lo hi.
Spiritual pride kici, kikhamitsak luatna, midang sang a lianzaw leh khial thei lo leh, mite sanga Kha tamzaw a ngah dana kitheihna pen tuhun Khristiante sunga buaina lianpi hong suak hi. Lungsim a hong suak peuhpeuh Kha Siangtho sawlna dana ngaihsutna, Lai Siangtho hong sinsakdan tawh a kituak hiam, cih lah kan se lo a gamta, dik/maan kisak luatna pen Khristiante adingin i maingat tohtoh ding haksatna hi leh kilawm a, Lai Siangtho tungtawn a hihte lak pan kikepsiam hong kisam mahmah leh kilawm hi.
By: T. Sawm Lian
Daihna Cabin || 2.10.2016


text:
MIZO MIZONA HUMHALH
Tape Cassette an release a, min rawn hnawn a, mipui kara chetla zawk thin tih takah lak loh hreh zawkah tan a lo ngai. Chumi nghawng chu nithum li vel nu ber nena in ngur a ni. Faten thil tihsual nei mauh si lovin vin leh vau an tuar. Thahnem ngaih vang erawh a ni lawi si. A va buaithlak tak em.
Baby Home tanpuina an ti a, Kawl Bible an rawn zuar leh. Pahnih lai kan lo nei tawh bawk tak nen. Nu ber chuan ‘Pawisa kan nei lo,’ a lo ti leh hmiah tawh. “A ba pawhin a theih, min laksak hram rawh u,” an ti leh a. Aw, engatinge ka awmlai hian thil hnawn tur ho hi an lo kal theih viau chu ni le! Huihah. Rawngbawlna a ni nghal mai a, an ti leh talh a. Nu ber lahin ‘Rawng te chu kohhranah pawh kan bawl reng a, Baby home hminga sahbawnphut zawrhte pawh rate pangngai pel dawrhin kan lo leisak chamchi, ram thim tan faitham kan tham fova, EM thawhlawm kan chhang bawk a, Nuho phei chuan lawmbawm kan ti a, rawngbawlna vek, pa ber lah MYA-ah a la tel a, Krista Chanpual an rawn tithla zen bawk nen, chu lo pawh Mas dawnah phei chuan Carol an tam a, kohhran pawlho tih a nih avangin rawngbawl nan an hmang a, tah pawh kan pe fo,’ a la ti ta duah. Awmhmuna khukral a chakawm thin. A chhan ber chu pa berin cheng kan thawkchhuak hneh lo hi a ni zel awm asin, lehlamah chuan. Nu ber pawh uikawm lutukah kan han chhuah thelh chule!
Calendar tih vel leh Chanchin bu tih vel lah hi Zofa hnam peng tin hian er tehah kan neih em ni chu, tih tur khawpin kan tichhuak zut a, thil tha lo phei zawng kan ti a ni hauh lo. A buaithlak ber chu a thlawna kan sem thei si lo hi a ni. A hnawn hmasak berah hian kan han tang leh phawt thin a. Nu ber awm loh laia min rawn hnawn hian a zia awm a, ka awm loh laia nuber hnena an lo hnawn hian a zia awm ber, chhungkaw budget tan chuan. Huaisen a ngai teh e, hemi sawi tur pawh hian…Hm thih leh thih.
Ennawm fahran lem lo rawngbawlna film te, kohhran bil service record te khaw bil leh kohhran bil jubilee te leh tawngtai tlang tih vel film CD in kan siam bawk. Kan in hnawn leh ta. A to lutuk phei zawng a ni lo. Mahse nitin cheng hmanna tur budget siam saah khang leina tur kha a tel thin si lova. Thla tawpah naupang ziak loh puan leina account head-in a lo tuar phah a. Naupang an phun nawi. A nih loh vek pawhin Pa ber RTC emaw KCP emawin a tuar a. Chuti a nih loh vek pawhin mi chhiat that tawha kan tawrhpuina leh kan lawmpuina tih tlem a lo ngai. Rawngbawlna leh rawngbawlna head kha a insu buai a, a sum lutin a hneh miau loh avangin. Eng rawngbawlna nge ni zozai le. Kan phurnaa thil kan buatsaih hi rawngbawlna hming kan puttir a, khawtlanga chhungkaw tin budget hi kan tibuai ta em ni, han ti ila, uar lutuk chan kan chang ang reng dawn si, eng pawh nise a tul tak tak chauh ti ila, emaw a huang chin tur chauhte hnawn tal ila, nge kan la ti zel dawn zawk? Ngaihtuah chian erawh a tul ta a ni.
Thulakna: http://chhaktiangthalaiarsi.ning.com
Zotui Thiang
mizozotuithiang@gmail.com , zotuithiang.editor@gmail.comMizo Run
60173540743


text:
- Body: Blogger template lang thei chin atanga a chhunga sections dang awm zawng zawng tuamtu emaw, sections dang zawng zawng in nghahna ti ila hriatthiam theih ang (Mother section te pawh anti).
- Outer-wrapper: hei pawhhi template khuhvek tu ani a (mahse body section hi a awmna hmun a pawn zawk mai thei). Hetah ber hi chuan sections dang te nau tete kan dah lut thei a, Outer-wrapper chhunga awm thin tlangpui chu Header, Content, Footer te an ni.
- Header: he section hi blog chung bera awm thin ani (e.g. hming leh tilte, description). Mahse, Header section ah hian sections dang pawh kan dah lut thei tho, e.g., Adsense banners, Ads Slots, Menu bar, etc.
- Content-wrapper: Content-wrapper hnuai ah chiah Content section hi a awm tlangpui. Content section hi blogger template ah pawimawh ber zinga mi ani. Tuna i lehkha chhiarna awmna ber pawh ani a, Sidbars sections te te a keng tel veka, Comments, posts, leh Ads awmna ani deuh ber.
- Footer: Footer section hi template hnuai bera awm thin a. Footer section ah chuan Ads, About, Contact emaw sectioin dang an dah thin.
- Main-wrapper: Main-wrapper hi Content-wrapper chhunga pawnlang ber ani. He Main-wrapper chhung ah hian Post section, Commet section, Date header, leh widgets dangte a dah belh theih ang chi an dah.
- Sidebar: Sidebar section hi blog page dinglam sir ber emaw, veilem sir ber ah a awm thin, sidebar section chhung ah chuan Widgets, About, Labels, Archive, Text, HTML, Ads, Popular Posts, Recent Posts, etc. awmna hmun ber ani.
- Post: He section ah hian pawimawh em em i blog Posts, Post Titles, Post Author, Labels, Tags, etc., awmna hmun pui ber ani.
in Design published on 5:52 AM leave a reply
Hmanni lawk khan Google in Blogger a 'Template' tih hi 'Theme' tiin an thlak a. Wordpress hian Template tiin hmang a dahlo a, 'Theme' tiin a hmang ve bawk. Tun ah hian a chang leh Template emaw, Theme tiin emaw kan hmang dawna, kan hre reng dawn nia. Blogger template/theme kan han design hma tak tak hian, blogger template a ziarang leh a bultan (basic) kan hriat hmasat hi a pawimawh ber a. A tlangpui chuan, Blogger Theme structure zawng zawng pawh hi ang khat vek chu anni lemlo, design dang hran deuh a awma, design pangaia nalh leh tha taka design an siam pawh a awm bawk. Mahse, template structure leh design awmdan pangai tak kan hriat chuan mahni blog chu kan siam kualin, kan duh danin kan design thei mai dawn ani.
Blogger template chhunga sections tamtak i hmuh ngun tlangpui ah chuan: headers, footers, post sections te hi an ni ang. Mahse, heilo sections tam tak pawh hi anla awm nual a. Chungte chu webpage kan load in computer screen ah lang velo te pawh anni thin.
A Chunga Sections Hi Han Sawifiah Tum Deuh I La:
Sections Inthuah Dan Leh Inzawm Thlak Dan:
A chunga a indawt thlak dan hi Blogger Template a an hnathawh dante, a inthuat dan te te ani.
Henga Blogger Theme awmdan, structure i hriatthiam chuan nakin leh zela i blogger template design i duh hunah harsatna lakah a veng ka beisei. Heng te te hriatthiam chuan mahni duhna lai ah Widgets emaw, thildang nalh tak tak leh tha takin kan dah lut zung zung thei dawn a. HTML code thiam lo pawh kanni thei, mahse HTML code ziah va thiam lo mah ila blogger template kalphung leh a awmdan kan hriat chuan kan blog chu mawi takin kan design thei anga. Heng kalphung i hriat loh chuan harsatna leh dah sual, tihsual atam bik a, siam that leh pawh a hara, i blog thasa pawh tihchhiat leh palh a awl a. HTML code va zir chiam ngailo in heng te te tang hian i blogger template/theme design hunah a tanpui ngei ang che.


text:
Serchhip, 9th October, 2014: Vawiin chawhnu dar 3:00 khan Serchhip DC’s Conference Hall-ah kumin a Serchhip-a Faina Hapta hman chhunga fai inelna a tithate hnena lawmman semna hun hman a ni a. He hun hi District Bawrhsap, Pi Juhi Mukherjee, IAS chuan khuallian niin a hmanpui a ni.
He hunah hian District Bawrhsap chuan khawtlang hruaitute leh mipui thahnemngaihna avang liau liauin Faina Hapta hlawhtling takin kan hmang thei ani tiin lawmthu a sawi a, vantlang huap mai bakah mimal leh chhungkaw tin ten faina kawnga hma an lakna chi hrang hrang a hmuh avanga lawmna nasa tak a neih thu a sawi a ni. Faina hi mihring hriselna atan pawh a pawimawh hle ani tiin kan ei leh in chungchangahte fimkhur lehzual a that zia a sawi a, vaihlo zuk leh hmuam khap ani chunga khawlaia meizial bawm leh kuhva funna te, tiranga kawr te hmuh tur a la tam thin chu hriselna atan a pawi bakah khawlai tihnawktu lian tak ani a ti a, heng thil hotr ni a kan ngaih te hi kan hmel tilang ti ani tih sawiin fimkur lehzual turin mipuite a chah a ni.
Bawrhsap hian Mizoram chu ram nuam leh mawi tak “Postcard” ang mai a ni a ti a, khawilai hmun pawh hi a thla la ila a nalh em em vek zel mai a, heihi mipuite pawh hian kan hmuh thiam a pawimawh a, a hmel tibaltu nilo tura kan inzirtir thar a ngai hle a ni a ti bawk. Faina Hapta zo tawh mahse kan thinlungah Faina Hapta hmang kumtluan ang u a ti a, “Clean Serchhip” ti a kan infuih thinna pawh “Cleaner Serchhip”ti a thlaka infuihthar leh sauh sauh turin mipuite leh khawtlang hruaitute a sawm a ni.
Pu S.T.Lalhmingmawia, Sanitation Officer kaihhruai he hunah hian kumina Faina Hapta hman chhunga inelna chi hrang hrang siama lawmman dawng tura thlanchhuah te hnenah khuallian Pi Juhi Mukherjee, IAS chuan lawmman hi a hlan a, Lawmman dawngtute chu :
VENG (BRANCH YMA AREA) FAI
ZIRNA IN FAISerchhip khawpui huamchhunga Village Council Area fai ber lawmman Chhiahtlang Village Council hnenah hlan a ni a, lawmpuina thuziak “ Citation” leh tangkafai Rs. 5000/- an dawng a ni.


text:
New Delhi, October 1, 2016, Virthli (ONP): Upa Ruolkhumlien Buhril, IAS a nau laia upa tak Nk. Patricia Lalhmingmawi le Dr. L Fimate naupa, Tv. Lalrobul Fimate, MCS hai inneina ding le inzawmin vawisun chawhnung khan Apostles Methodist Church, New Delhi hmunah Nk. Patricia inthlana hunser hmang a nih. Hi hunser hmanga uma Hmar Christian Fellowship Delhi Thalai pawl haiin hlapawl an sak a, Pastor Lalsiesang Zote in Pathien thucha hrilna a nei bakah, Pastor Lalditsak Inbuon in Nk. Patricia tadinga tawngtaipekna a nei bawk. Hi hun hih Pu Ruolkhumlien Buhril hai sungkuo, kohran mipui, an laina le ruol le pai hai fiel khawmin ropui taka hmang a nih.
Nk. Patricia inthlana hunser a hin Pu Rajnath Singh, Union Home Minister, Pu Dr. Chaltonlien Amo, MLA le Pu Vumlunmang Vualnam, IAS, Joint Secretary, Ministry of Home Affairs le mi pawimaw dang dang hai khawm an thang ve.
Nk. Patricia le Tv. Lalrobul hai hih October ni 14, 2016 hin kohran dan thienghlimin nupa ni dinga kut insuina nei an tih.
Pu Ruolkhumlien Buhril hih Additional Secretary, Inter-State Council, Ministry of Home Affairs sin chel lai mek a ni a. Hmar Christian Fellowship Delhi ah Chairman ni lai mek a ni bawk.